Ήμαρτον με τη Eurovision! | e-μερολόγιο\nΉμαρτον με τη Eurovision!\nΔεν βλέπω TV και γλίτωσα τους eurovision0λόγους . Ανοίγω το sync και ήρθαν αυτοί σε εμένα!\nΡε ήμαρτον. Δεν ξέρω τι είναι καλύτερο να κερδίζουμε κάθε χρόνο ή να χάνουμε. Όταν χάνουμε 2 βδομάδες οι eurovisionolόγοι αναλύουν τις αιτίες που χάσαμε. Αν κερδίσουμε παντού παίζει το κομμάτι και γνωρίζουμε κάθε κίνηση του νικητή. Τελικά προτιμώ το 2ο. Δεν μπορεί να εισχωρήσει στην blogοσφαιρα!\n« Σήμερα πήγα θέατρο και μετά για ποπ-κορν Κάτι γλυκό που είπαν »\nΗμερομηνία : Μαΐου 13, 2007\nakamas (19:43:44) :\nΜην πτοείσαι είτε χάνουμε είτε κερδίζουμε η κατάσταση με το θέμα είναι χάλια, αλλά δεν αγγίζει όλους.\nalekos (01:51:14) :\nΜα αυτοί είμαστε ως λαός σε όλες τις εκφάνσεις της ζωής μας\nkarpidis (02:00:29) :\nΔεν νομίζω πως είμαστε… Νομίζω πως μεγάλο μέρος γινόμαστε… Απλώς πρέπει να βρεθεί κάποιος να μας τραβήξει το αυτί.


AIDS: Βίντεο δείχνει για πρώτη φορά στην ιστορία πώς ο ιός HIV περνάει στα κύτταρα!!! | TGBNEWS\nAIDS: Βίντεο δείχνει για πρώτη φορά στην ιστορία πώς ο ιός HIV περνάει στα κύτταρα!!!\nΓια μεγάλο χρονικό διάστημα, οι επιστήμονες υπέθεταν, ότι ο ιός του AIDS (HIV) μολύνει τους ασθενείς μέσω της σεξουαλικής μετάδοσης, επειδή καταφέρνει να διαπερνάει τις βλεννογόνες μεμβράνες των γεννητικών οργάνων. Ωστόσο, είναι ένα πράγμα να έχουμε ένα θεωρητικό μοντέλο και άλλο πράγμα να βλέπουμε με τα μάτια μας την απόδειξη αυτής της θεωρίας. Τώρα, για πρώτη φορά στην ιστορία, ερευνητές στην Γαλλία κατάφεραν να δείξουν “σε ζωντανή μετάδοση” το πώς ακριβώς ο ιός του AIDS (HIV) μολύνει τα κύτταρα του ανοσοποιητικού συστήματος σε ένα in vitro μοντέλο του βλεννογόνου της ουρήθρας.\nΗ δρ. Morgane Bomsel, μοριακός βιολόγος στο Ινστιτούτο Cochin (INSERM, CNRS, Πανεπιστήμιο Descartes στο Παρίσι), μαζί με τους συναδέλφους της, εισήγαγε ένα μολυσμένο Τ-κύτταρο στον βλεννογόνο της ουρήθρας. Το κύτταρο επισημάνθηκε (“φωτίστηκε”) με φθορίζουσα-πράσινη πρωτεΐνη για να παρακολουθήσουν την πρόοδό του. Στην συνέχεια, ο δρ. Bomsel και οι συνάδελφοί του κατέγραψαν πώς το Τ-κύτταρο έρχεται σε επαφή με το επιθηλιακό κύτταρο της μεμβράνης, όταν σχηματίζεται μια ιολογική συύναψη. Στα παρακάτω βίντεο, μπορείτε να δείτε το πώς αυτή η συνάντηση προκαλεί την παραγωγή του μολυσματικού ιού HIV, όπως φαίνεται στις πράσινες φθορίζουσες κουκίδες.\nΣτην συνέχεια, σαν να ήταν η πράσινη ακτίνα ενός όπλου σε κάποια ταινία επιστημονικής φαντασίας, βλέπουμε το πώς ο ιός περνάει μέσα στο επιθηλιακό κύτταρο του βλεννογόνου. Το πρώτο βίντεο δείχνει την κάτοψη ενός μολυσμένου με HIV κυττάρου (πράσινο) σε επαφή με το ουρηθρικό επιθήλιο και αρχίζει να σχηματίζει ριπή ιών.\nΆπαξ ο ιός HIV διασχίσει το επιθηλιακό στρώμα μέσω της τρανσκύτωσης (transcytosis), απορροφάται από ανοσολογικά κύτταρα, που ονομάζονται μακροφάγα. Μετά από μία, ή δύο ώρες, όταν ο ιός έχει παραχθεί και αποβληθεί, η επαφή με τα κύτταρα τελειώνει και το μολυσμένο Τ-κύτταρο κινείται. «Τα μολυσμένα κύτταρα, μόλις έρθουν σε επαφή με το επιθήλιο, αρχίζουν να χύνουν μια σειρά από ιούς, όπως ένα όπλο με σφαίρες.\nΑφότου εκτοξεύσουν αρκετούς φθορίζοντες ιούς στον βλεννογόνο, κάτι που διαρκεί μερικές ώρες, τα μολυσμένα κύτταρα αποκολλούνται και απομακρύνονται”, δήλωσε η δρ. Bomsel στο ZME Science. Το δεύτερο βίντεο δείχνει την κάτοψη ενός μολυσμένου με HIV κυττάρου (πράσινο) σε επαφή με το ουρηθρικό επιθήλιο και τον σχηματισμό ιών. Μια ιολογική σύναψη σχηματίζεται μεταξύ τους και ο ιός αποβάλλεται από το μολυσμένο με HIV κύτταρο.\nΗ Γαλλίδα επικεφαλής ερευνήτρια ομολόγησε ότι ήταν «όμορφο να βλέπουμε αυτούς τους πληθυσμούς διαφορετικών κυττάρων να αλληλεπιδρούν μαζί σε μικροσκοπικό επίπεδο», παρόλο που μιλάμε για έναν τόσο επικίνδυνο παθογόνο παράγοντα, όσο ο ιός του AIDS (HIV). Ένα από τα πιο εκπληκτικά ευρήματα, ωστόσο, ήταν ότι τα μολυσμένα Τ-κύτταρα στόχευαν επιθηλιακά κύτταρα ακριβώς πάνω από τους μακροφάγους.\nΑυτό υποδηλώνει, ότι υπάρχει αλληλεπίδραση μεταξύ των μακροφάγων και του επιθηλίου, κάτι που κανείς δεν είχε προβλέψει μέχρι σήμερα. Το τρίτο βίντεο δείχνει ένα κύτταρο μολυσμένο από τον ιό HIV (πράσινο), που έχει ήδη σχηματίσει μια σύναψη με ένα επιθηλιακό κύτταρο. Στην συνέχεια ο ιός HIV αρχίζει να απομακρύνεται. Όταν έχει φύγει όλος ο ιός, το μολυσμένο κύτταρο αποχωρεί.\nTGBNEWS: AIDS: Βίντεο δείχνει για πρώτη φορά στην ιστορία πώς ο ιός HIV περνάει στα κύτταρα!!!


Ζάννειο :: Νέα :: Έκθεση στο βιβλιοπωλείο της Βικελαίας Βιβλιοθήκης\nΈκθεση στο βιβλιοπωλείο της Βικελαίας Βιβλιοθήκης\nΤο σχολείο μας, σας προσκαλεί στην εγκατάσταση (installation) που θα φιλοξενηθεί στο βιβλιοπωλείο της Βικελαίας Δημοτικής Βιβλιοθήκης την Πέμπτη 17 και την Παρασκευή 18 Μαΐου και ώρες 17:30-20:30.\nΗ παρούσα εγκατάσταση είναι ένα μικρό δείγμα του συνολικού έργου όλων των τμημάτων του Εκπαιδευτηρίου, Προσχολικής και Δημοτικής εκπαίδευσης, που αντανακλά την ετήσια προσπάθεια μαθητών και εκπαιδευτικών στο πρόγραμμα MOV-UP.\nMOV-UP είναι η συντομογραφία του Ευρωπαϊκού προγράμματος Erasmus+, με τίτλο: «Early Childhood Education - Building sustainable motivation and value paradigm for life» (Χτίζοντας διαρκή κίνητρα και παραδείγματα αξιών για μια ολόκληρη ζωή).\nΤο Ζάννειο συμμετέχει στο πρόγραμμα αυτό και υλοποίησε την ενότητα που αναφέρεται στην τέχνη ιστορικής σημασίας. Μέσα από την προσέγγιση τέχνης που έχει ιστορική σημασία καλλιεργήθηκαν στα παιδιά οι αξίες της αποδοχής, της αναγνώρισης, της ενσυναίσθησης, της συναισθηματικής στήριξης και άλλες δημοκρατικές αξίες (π.χ. διαλόγου, σεβασμού των απόψεων, κ.ά.).\nΤο πρόγραμμα, επίσης, καλλιεργεί δεξιότητες όπως η παρατήρηση, η καταγραφή, η εστίαση, η διατύπωση υποθέσεων, η έρευνα, η επίλυση προβλήματος κ.ά. γιατί υιοθετεί ως μαθησιακή μέθοδο τη διερευνητική μάθηση. Οι αξίες, τα συναισθήματα και οι δεξιότητες αυτές αποτελούν εφόδια για τη δια βίου εξέλιξη των παιδιών.\nΣτην Ελλάδα το πρόγραμμα MOV-UP σχεδιάζεται, συντονίζεται και υποστηρίζεται από το Εργαστήριο Παιδαγωγικών Ερευνών και Εφαρμογών της Σχολής Επιστημών Αγωγής του Πανεπιστημίου Κρήτης.


Bat Signal: "Εν έτει 2016 το να δηλώνεις «δίνω τη μουσική μου δωρεάν» δεν έχει να λέει και πολλά" - Mix Grill: Μουσική, Συναυλίες, Θέατρο, Cinema (greek) 47045\nBat Signal: "Εν έτει 2016 το να δηλώνεις «δίνω τη μουσική μου δωρεάν» δεν έχει να λέει και πολλά"\nΤετάρτη, 02 Νοεμβρίου 2016 10:50\nΣτην αρχή της δεκαετίας ένα μικρό σχήμα από τη Θεσσαλονίκη με το παράξενο όνομα Nervisequin είχε κυκλοφορήσει ένα ιδιαίτερα ενδιαφέρον άλμπουμ που πέρασε, όμως, σχετικά απαρατήρητο. Ξεκινούσε με λίγα λόγια του George Carlin και στο γρήγορο rock κράμα του ήχου τους τριγύριζαν χαρακτήρες όπως ο Clint Eastwood και ο Fedor Emelianenko. Την άνοιξη του 2014 ο τραγουδιστής και ο μπασίστας τους σχηματίζουν τους Bat Signal και κυκλοφορούν ένα demo σε punk rock ύφος με πρωταγωνιστές αυτή τη φορά τον Bruce Campbell και τον Ρομπέν των Δασών. Ένα χρόνο αργότερα τα τραγούδια αυτά μπήκανε μαζί με άλλα τέσσερα σε ένα EP που κυκλοφόρησε σε κασέτα και αυτό ήταν αρκετό για μια μικρή περιοδεία στα Βαλκάνια. Το πρώτο τους άλμπουμ με τίτλο ‘Straight Out Of Mignight’ κυκλοφόρησε πριν από λίγες εβδομάδες στο Bandcamp και μπορείτε να το ακούσετε ακριβώς από κάτω. Με αυτήν την αφορμή πείσαμε τον Μιχάλη Γκουρατζά να μας πει λίγα πράγματα για τα όσα τραγουδάει με τους Bat Signal.\nStraight Out Of Midnight L.P. (2016) by Bat Signal\nΑρχικά, κάνε μας μια εισαγωγική «ξενάγηση» στους Bat Signal, πότε και πώς δημιουργηθήκατε;\nΟι Bat Signal δημιουργήθηκαν το 2014 από εμένα και τον Μπλίτζ (μπάσο) με σκοπό να εκφράσουμε 100% όλα όσα θέλαμε να πούμε μουσικά, και σαν άνθρωποι αφενός χωρίς «εκπτώσεις», αφετέρου με σαφή μουσικό προσανατολισμό. Ο στόχος μας εξ’ αρχής ήταν να συμπράττουμε με ανθρώπους που μοιράζονται την αισθητική μας πάνω στη μουσική και έτσι μπήκε και ο Φώτης (ντραμς) στο συγκρότημα τον Οκτώβριο του 2014.\nΚυκλοφορήσατε το πρώτο demo αρκετά σύντομα μετά τη δημιουργία σας και δύο από τα τραγούδια υπάρχουν και στο άλμπουμ. Τα είχες έτοιμα από πριν ή τα φτιάξατε στο άψε-σβήσε με τα παιδιά;\nΌχι, το υλικό του Demo είχε γραφτεί περίπου από το 2012, (όπως και 1-2 τραγούδια του LP). Ήταν πάρα πολύ «ζυμωμένο» ως προς την ενορχήστρωση και απόδοση του, για αυτόν τον λόγο και δύο τραγούδια συμπεριλαμβάνονται στο άλμπουμ σχεδόν αυτούσια (έχουν ξαναπεραστεί τα ντραμς από το Φώτη στις εκδοχές αυτές). Μετά το demo, όλα τα επόμενα τραγούδια γράφτηκαν την ίδια περίοδο αλλά κρατήσαμε έντεκα για το full length και βάλαμε όσα περίσσευαν στο EP. Σε καμία περίπτωση πάντως δεν έγινε τίποτα στο άψε-σβήσε, αφήσαμε όλα τα τραγούδια να ωριμάσουν, τα παίξαμε ζωντανά αρκετές φορές, και όταν ήμασταν σίγουροι για το πώς πρέπει να αποδοθούν, τα ηχογραφήσαμε.\nΜένοντας σ’ αυτό το demo και το EP αργότερα, οφείλω στον εαυτό μου να σε ρωτήσω για τη διασκευή στο θέμα της anime εκδοχής του Ρομπέν των Δασών που έπαιζε και στην ελληνική τηλεόραση πριν από περίπου δεκαπέντε χρόνια. Φαντάζομαι το έβλεπες όταν ήσουν μικρός, όπως αρκετοί της ηλικίας σου, αλλά πώς σου ήρθε η συγκεκριμένη διασκευή; Έχεις κι άλλες αντίστοιχες στο μυαλό σου;\nΟι μελωδίες με τις οποίες μεγαλώνεις μένουν ανεξίτηλα χαραγμένες μέσα σου και σε σημαδεύουν όταν αποφασίζεις να γράψεις δική σου μουσική. Νομίζω τις νιώθεις σαν έναν υποσυνείδητο οδηγό του ποιες είναι οι «σωστές» συγχορδίες και νότες, καθώς ο παιδικός εγκέφαλος αντιλαμβάνεται και ερμηνεύει με έναν διαφορετικό τρόπο τα ερεθίσματα που δέχεται. Το συγκεκριμένο τραγούδι νομίζω ταίριαζε πάρα πολύ σε ροκ απόδοση και έτσι το προσαρμόσαμε. Επίσης το να ηχογραφείς πρώτα διασκευές είναι ένας καλός τρόπος να εξερευνείς τον ήχο που θέλεις για τα δικά σου τραγούδια, έτσι η ηχογράφηση αυτής της διασκευής έγινε το καλούπι για να πατήσουν, ηχητικά μιλώντας, οι ηχογραφήσεις και η μείξη του αυθεντικού υλικού.\nΣίγουρα μας αρέσει να διασκευάζουμε τραγούδια εκτός ροκ φόρμας, αλλά αν ξαναγίνει κάτι τέτοιο θα γίνει φυσικά, και όχι προδιαγεγραμμένα. Η ποπ κουλτούρα, ο κινηματογράφος και οι άλλες μορφές τέχνης είναι τεράστιες πηγές έμπνευσης για τους Bat Signal.\nΠέρσι είχατε βγει για μερικές συναυλίες στις γειτονικές χώρες, διόλου μικρό βήμα για ένα συγκρότημα ενός χρόνου. Πώς ήταν οι εμφανίσεις και, κυρίως, οι ώρες εκτός σκηνής εκεί;\nΑπό την πρώτη στιγμή στόχος μας σαν Bat Signal είναι να περιοδεύσουμε όσο περισσότερο γίνεται στο εξωτερικό. Η εμπειρία του να περιοδεύεις είναι κάτι πολύ μεγαλύτερο από το μουσικό κομμάτι, διαμορφώνει την προσωπικότητα σου σαν άνθρωπο, και από τη μικρή μας έως τώρα εμπειρία, έχω να πω πως όσο πιο ανοιχτός είσαι και όσα περισσότερα δίνεις, τόσα περισσότερα έχεις να πάρεις. Έτσι αυτό που έχουμε κρατήσει είναι μερικές πολύ όμορφες φιλίες και μια αίσθηση αποδοχής.\nΑπό την άλλη ζήσαμε μερικές περίεργες εμπειρίες την τελευταία φορά, καθώς ήρθαμε σε επαφή με εμπόλεμη σύρραξη… Δυστυχώς, γυρνώντας στα Βαλκάνια, μερικές φορές βλέπεις πραγματικά τα δόντια του εθνικισμού.\nΌσον αφορά στις ώρες εκτός σκηνής… Το να μην ενδίδεις στους πειρασμούς είναι το πιο σημαντικό κομμάτι. Αν ζεις κάθε λεπτό κάθε μέρας στο 100% με απόλυτη ένταση, μετά από το πολύ πέντε συναυλίες οι δυνάμεις σου σε προδίδουν και τελικά χάνεις το νόημα και το μουσικό κομμάτι παίρνει με μαθηματική ακρίβεια την κατιούσα. Στο ιδανικό σενάριο κρατάς όλη σου την ενέργεια για τα σαράντα λεπτά που είσαι στη σκηνή και την υπόλοιπη μέρα (και νύχτα…!) είσαι όσο δυνατόν συγκρατημένος. Ένας δύσκολος στόχος είναι η αλήθεια…\nΠάμε στο άλμπουμ. Έντεκα τραγούδια, τα περισσότερα από τα οποία δεν ξεπερνούν τα τρία λεπτά. Στίχους γράφεις εσύ και μουσική όλοι μαζί;\nΚοίταξε συνήθως τα τραγούδια ξεκινάν από εμένα, στίχοι και βασικές μελωδίες και riffs, χωρίς αυτό να είναι όμως απόλυτο. Το ωραίο σε ένα συγκρότημα που έχει συνειδητοποίηση του τι θέλει να κάνει είναι ότι από εκεί και πέρα το τραγούδι παίρνει το δρόμο του ομαδικά· οι δομές, οι ενορχηστρώσεις το πώς θα στηθεί. Οπότε στο τέλος, σε μια ιδανική περίπτωση, ο καθένας έχει βάλει ένα κομμάτι του σε κάθε τραγούδι. Αυτό νομίζω μας γεμίζει όλους, ιδιαίτερα γιατί οι ιδέες που μπορεί να φέρει κάποιος στο τραπέζι μεταφράζονται από τους άλλους δύο και καταλήγουν σε μια μορφή που δεν είχε σκεφτεί.\nΕίναι ο Σεπτέμβρης που τελείωσε αυτός που περίμενες στο ‘I Can Feel The Heat’; Σχετίζεται με την κυκλοφορία του άλμπουμ σας, με το ότι πλησιάζεις, όπως λες, σιγά σιγά τα τριάντα ή κάτι τελείως διαφορετικό;\nΚάθε Σεπτέμβρης σηματοδοτεί έναν νέο κύκλο δημιουργικότητας και ανανέωσης, και ο συγκεκριμένος σίγουρα είναι για μια ολοκλήρωση (ευελπιστούμε) κόπων και προετοιμασιών πάρα πολλών μηνών (ακόμη και χρόνων). Όσον αφορά στην ηλικία των τριάντα, εκφράζεται με μια πικρία γιατί το ισοζύγιο ωριμότητας/αποφασιστικότητας σπανίως βρίσκει σωστή ισορροπία όταν πρέπει, με αποτέλεσμα να αφήνει κανείς τις μέρες της «νιότης» να περνάνε χωρίς νόημα… Αυτό το τραγούδι αναφέρεται στο να βρίσκεις πάθος μέσα στην αδράνεια και αυτούσια η ύπαρξη των Bat Signal είναι προϊόν αυτής της φιλοσοφίας. Όχι ακριβώς carpe diem… Μάλλον Carpe noctem θα έλεγα…\nΣχεδόν ολόκληρο το άλμπουμ βασίζεται στο δυναμικό punk rock που υπήρχε και στις προηγούμενες μικρές κυκλοφορίες σας. Αυτό το σχεδόν thrash metal ‘Full Moon’ στο τέλος, που οριακά θυμίζει παλιούς- καλούς- Metallica, από πού προέκυψε; Είναι δημιούργημα-κατάλοιπο των νεότερων εαυτών σας ή μια προσέγγιση που μπορεί να εξερευνήσετε περισσότερο και στο μέλλον;\nΕκ των πραγμάτων δεν πρόκειται ποτέ να σταθούμε σε ένα μόνο ύφος ανακυκλώνοντας ιδέες, αλλά θέλουμε να διατηρούμε μια προσωπική «φόρμουλα». Μιας και αναφέρεις τους Metallica, νομίζω ότι μέχρι τα 90's, εφάρμοσαν την παραπάνω φιλοσοφία με τον καλύτερο τρόπο. Νομίζω το Full Moon ήταν το πιο αυθόρμητο τραγούδι του δίσκου και από την πρώτη στιγμή ένα από τα αγαπημένα τραγούδια όλων μας. Άρχισε με το εισαγωγικό riff και συνέχισε τελείως φυσικά, προβάροντας. Τώρα άμα γίνει αφορμή να σηκωθούν μερικά φρύδια, ακόμα καλύτερα. Συν αυτά, νομίζω πως δίνει και ένα ενδιαφέρον κλείσιμο στον δίσκο.\nΔεν ξέρω αν θα εξερευνήσουμε μια τέτοια προσέγγιση στο μέλλον, γιατί όπως προανέφερα αυτά τα πράγματα γίνονται αυθόρμητα. Το σίγουρο είναι ότι σε κάθε δίσκο, αν όχι σε κάθε τραγούδι, θέλουμε να δίνουμε κάτι νέο σε σχέση με τον προηγούμενο.\nΔιάφοροι χαρακτήρες της τηλεόρασης ή του κινηματογράφου εμφανίζονται άμεσα ή έμμεσα στα τραγούδια σου. Από τα western του Clint Eastwood τώρα τραγουδάς για τη Sarah Connor και τα Transformers. Έχεις ασχοληθεί με ταινίες γενικότερα με τρόπο διαφορετικό από αυτό του θεατή;\nΌχι, αλλά είναι μάλλον όνειρο μου να γράψω μουσική για κινηματογράφο κάποια στιγμή, αλλά όχι με τους Bat Signal σαν «όχημα». Όσον αφορά σε αυτό που λες, για κάποιον που θέλει να ασχοληθεί περαιτέρω, ο ρόλος του θεατή είναι ο σημαντικότερος ρόλος! Ο François Truffaut είχε σκοπό της ζωής του να βλέπει τρεις ταινίες τη μέρα μέχρι τα τριάντα, και δε χρειάστηκε καμία σχολή κινηματογράφου για να αλλάξει το πρόσωπο του μοντέρνου σινεμά με τα 400 χτυπήματα. Αντίστοιχα για να γράψεις μουσική με άποψη πρέπει πρώτα απ’ όλα να είσαι καλός ακροατής, και το ίδιο ισχύει για κάθε μορφή τέχνης. Σε περιόδους που η προσωπική ζωή δεν δίνει έντονα ερεθίσματα, ο κινηματογράφος ήταν και είναι τεράστια πηγή.\nΈχεις σκεφτεί κάτι αντίστοιχο με χαρακτήρες από ελληνικές ταινίες;\nΓιατί όχι... Ο Ελληνικός κινηματογράφος έχει να δείξει μερικά αριστουργήματα παγκόσμιου βεληνεκούς ήδη από τη δεκαετία του '50, με εξίσου αξιόλογα soundtracks… Για τον επόμενο δίσκο έχουν γραφτεί ήδη τραγούδια με αφηρημένη θεματική κινηματογραφικές και ιστορικές προσωπικότητες. Ποτέ δεν ξέρεις τι θα προσφέρει τα κατάλληλα ερεθίσματα, πάντως με εμπνέουν προσωπικά πάρα πολύ οι ιδιαίτεροι άνθρωποι, διάσημοι και μη, ακόμα και όταν δεν συμφωνώ 100% με τις ιδέες ή τις πράξεις τους.\nΣτο ‘Astronauts’ των Nervisequin είχατε αναλάβει μόνοι σας ολόκληρη τη δημιουργία, από την ηχογράφηση ως την παραγωγή και τη μείξη. Κάνατε το ίδιο και με τους Bat Signal στο ‘Straight Out Of Midnight’; Πού συμβαίνουν όλα αυτά, έχετε δικό σας χώρο-στούντιο;\nΝαι, η ηχογράφηση και μείξη στο ίδιο αυτοσχέδιο studio, με βοήθεια από φίλους (The Coreys) για την ηχογράφηση των drums. Η όλη διαδικασία διήρκεσε περίπου εννιά-δέκα μήνες. Πολύ δύσκολα θα μπορούσε να γίνει κάτι τέτοιο σε «συμβατικό» στούντιο. Προσωπικά δεν μπορώ να λειτουργήσω σε ένα διαφορετικό περιβάλλον. Οι όσες απόπειρες κάναμε για κάτι τέτοιο απλά επιβεβαίωσαν ότι δεν μας ταιριάζει. Ελπίζουμε στο μέλλον να εξοπλίσουμε το προσωπικό μας στούντιο με ακόμα καλύτερο εξοπλισμό, αν και είμαστε πολύ ικανοποιημένοι από αυτό που έχουμε κάνει σε αυτόν τον δίσκο. Το mastering έγινε στο Audiosiege από τον Brad Boatright, που έχει κάνει δουλειές τόσο άλλων ελληνικών συγκροτημάτων αλλά και διεθνών, κυρίως της hardcore/metal σκηνής.\nΠοια είναι η σχέση σου με το Bandcamp; Πώς βλέπεις το ατελείωτο αυτό «παζάρι» ως μουσικός και πώς ως ακροατής;\nΕν έτει 2016 το να δηλώνεις «δίνω τη μουσική μου δωρεάν» δεν έχει να λέει και πολλά. Πιστεύω είναι πάρα πολύ θετικό το ότι μπορείς να ακούσεις τον δίσκο που θέλεις σε lossless format πριν τον αγοράσεις. Η αγορά δίσκων πλέον κινείται γύρω από το βινύλιο, οπότε και σαν ακροατής και σαν μουσικός εκεί εστιάζω. Από τη στιγμή που δεν έχουν όλοι τη διάθεση ή την ικανότητα να αγοράσουν φυσικά αντίτυπα, είναι πολύ θετικό να έχουν όλοι ελεύθερη πρόσβαση στο υλικό.\nΜετά την κυκλοφορία του άλμπουμ φαντάζομαι θα υπάρξουν αρκετές συναυλίες. Έχετε κάτι που είναι κανονισμένο και μπορεί να ανακοινωθεί; Πού μπορεί να σας βρει κανείς για λεπτομέρειες;\nΗ πρώτη μας «μεγάλη» περιοδεία θα διαρκέσει όλο τον Οκτώβριο. Μερικές χώρες που θα επισκεφτούμε είναι Γερμανία, Βοσνία, Κροατία, Ιταλία, Πολωνία, γενικά κεντρική Ευρώπη. Σίγουρα θα ξαναπάμε στη Σερβία να ξανασυναντηθούμε με τους φίλους που κάναμε την προηγούμενη φορά!\nΣτην Ελλάδα θα παίξουμε στο Eightball στις 5 Νοεμβρίου σε ένα λάιβ που διοργανώνει η Timebomb (μία μικρή ομάδα ανθρώπων που κάνει πραγματικά πολύ αξιόλογα πράγματα για τη σκηνή της πόλης), μαζί με Overjoyed και Day Oof και μετά βλέπουμε πώς θα κινηθούμε το 2017.\nΌλα τα updates ανακοινώνονται στη σελίδα μας στο facebook.\nΚι εμείς σ' ευχαριστούμε!\nBat Signal Eightball Live Stage\nDamo Suzuki’s Network w/ Naxatras στο 8ball\n2L8 @ Eightball


Αποτείχιση και Πατερική Παράδοση: 03/29/17\nΑναρτήθηκε από Πατερική Παράδοση στις 3/29/2017 09:53:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Πατερική Παράδοση στις 3/29/2017 03:14:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΟύτε θεολόγος είμαι ούτε εντρύφησα ιδιαίτερα στην Θεολογία. Με την βοήθεια του Θεού όμως, παρακολούθησα θεολογικά μαθήματα, και ακαδημαϊκά και εμπειρικά. Ολόκληρη η ακαδημαϊκή θεολογία προσεφέρετο στα Πανεπιστήμια περισσότερο ως επιστήμη παρά ως θρησκεία. Από τους Γεροντάδες μου έμαθα ότι η γνώση του Θεού επέρχεται από την τήρηση των εντολών του Θεού, όπως μας διδάσκει ο υψιπέτης της Θεολογίας Ιωάννης ο\nΑναρτήθηκε από Πατερική Παράδοση στις 3/29/2017 02:10:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Πατερική Παράδοση στις 3/29/2017 01:23:00 π.μ. Δεν υπάρχουν σχόλια: Σύνδεσμοι σε αυτήν την ανάρτηση


Πολιτική αντιπαράθεση για την "αυτονομία" του Βελβεντού. ΝΟΔΕ Κοζάνης κατά Καρυπίδη και Κυβέρνησης. "Ναι" στην αυτονομία από Κασαπίδη. Δείτε το ρεπορτάζ του kozani.tv (video)\nΠολιτική αντιπαράθεση ξεσπά με αφορμή την απόσχιση του Βελβεντού από τον Δήμο Σερβίων - Βελβεντού και την δημιουργία "αυτόνομου" δήμου, όπως ορίζει η τροπολογία του Υπουργού Εσωτερικών Αλέξη Χαρίτση\nπου θα βρίσκεται στην Βουλή πιθανότατα μέχρι την Τετάρτη.\nΗ ΝΟΔΕ Κοζάνης κατηγορεί τον Περιφερειάρχη Δυτικής Μακεδονίας και την Κυβέρνηση για "λαϊκισμό" και για ψηφοθηρία, την ώρα όμως που ο Βουλευτής της Ν.Δ. και υποψήφιος Περιφερειάρχης Γιώργος Κασαπίδης λέει "ναι" στην αυτονομία του Βελβεντού.


Δύο γκολ και δύο… κόκκινες! – ArenaLarissaGr\nΔύο γκολ και δύο… κόκκινες!\nΤο Κιλελέρ πήρε σημαντική βαθμολογική ανάσα, επικρατώντας με 2 – 0 των Βουναίνων, τα οποία είχαν δύο κόκκινες στο ματς.\nΜετά από αυτή τη νίκη το Κιλελέρ, έφτασε τους 21 βαθμούς συνολικά στο πρωτάθλημα και έπιασε στη 13η θέση της βαθμολογίας τον Ατρόμητο Αγίων Αναργύρων. Από την άλλη τα Βούναινα παρέμειναν στην 10η θέση της κατάταξης με 26 βαθμούς.\nΣτο πρώτο ημίχρονο οι ποδοσφαιριστές των δύο ομάδων δεν κατάφεραν να βρουν τρόπο για να απειλήσουν την αντίπαλη εστία και όπως ήταν επόμενο πήραν τον δρόμο προς τα αποδυτήρια, χωρίς να έχουμε σκορ στο παιχνίδι.\nΣτο δεύτερο μέρος τώρα οι γηπεδούχοι μπήκαν πιο αποφασιστικά και κατάφεραν να πάρουν σχετικά νωρίς το προβάδισμα. Στο 56ο λεπτό της αναμέτρησης, ο Κώστας Χατζής εκτέλεσε φάουλ, ο Μπάμπης Παπαδημητρίου έκανε τη προβολή και έστειλε τη μπάλα στα δίχτυα για το 1 – 0.\nΕνώ οδεύαμε προς το τέλος του αγώνα το Κιλελέρ «σφράγισε» το υπέρ της αποτέλεσμα. Διότι στο 83′, ο Νίκος Βράκας με όμορφη απευθείας εκτέλεση φάουλ, δεν άφησε περιθώρια αντίδρασης στον αντίπαλο γκολκίπερ, διαμορφώνοντας το τελικό 2 – 0. Μάλιστα τα Βούναινα ολοκλήρωσαν με εννιά παίκτες το ματς, λόγω αποβολής των Γιώργου Χατζηλιάδη και Ηλία Μερτζανίδη.\nΑ.Ε. Κιλελέρ (Δημήτρης Δανιλούλης): Καρακυρίτσης, Γουρνάρης, Κοκότσικας, Ζιόμπουρας Αθ., Παλάσκας, Γκέκας, Τζουρτζουκλής, Παπαδημητρίου, Χατζής (84′ Πατσιούρας), Βράκας (85′ Θεοδωρόπουλος), Φαρμάκας (72′ Κουσιώρας).\nΑ.Ε. Βουναίνων (Λάζαρος Αγγλόπουλος): Σκούρας, Κοτρώτσιος, Χατζηλιάδης, Φαρμάκας, Κουτής (55′ Χριστοδούλου Κ.), Γκομοσίδης, Μερτζανίδης, Τσαπράζης Στ. (60′ Καζάνι), Πρεσακάρου, Σπανός, Τσανάς.\nΑγγελούλης, Πατέτσος, Σπανούλης.\nΕΠΟΜΕΝΟ ΑΡΘΡΟ «Κουλούρια» στους Αγίους Αναργύρους!\nΠΡΟΗΓΟΥΜΕΝΟ ΑΡΘΡΟ Κρίθηκε σε τέσσερα λεπτά!


Τα κλαμπ της Νέας Υόρκης θα κλείσουν! Το τέλος του κανόνα 60-40 δεν σημαίνει άλλα Jiggle Joints!\nΣτριπτιζάδικα. Jiggle Joints. Λέσχες κυρίων. Ονομάστε τους όπως σας αρέσει και ακόμα κι αν δεν σας αρέσουν, δεν είχατε άλλη επιλογή από το να τους ανεχτείτε ειδικά από τότε που έγιναν δημοφιλείς τη δεκαετία του 1970. Από τότε το στριπτιζ κλαμπ έχει περάσει μια σειρά εξελίξεων. Σίγουρα, μπορείτε ακόμα να βρείτε τα κάτω και βρώμικα αλεσμένα σπίτια όπου μπορείτε να πάρετε λίγο «επιπλέον» με μια επίσκεψη στο πίσω δωμάτιο και μερικά επιπλέον δολάρια στο χέρι.\nΚαι στο απόγειο της κυριαρχίας του Gentlemen’s Club στη Νέα Υόρκη, κλαμπ όπως Scores, Sapphire και Flashdancer’s ήταν τα hot-spot-night-spots με μια σταθερή ροή διασημοτήτων από τον κινηματογράφο, την τηλεόραση και τον αθλητισμό να εντοπίζονται να παίρνουν ένα κοκτέιλ ενώ τα μποτάκια κουνιόντουσαν Ιστορικό.\nΔυστυχώς, ή ευτυχώς που εξαρτάται από ποια πλευρά του πόλου του stripper βρίσκεστε, το strip club της Νέας Υόρκης μπορεί να βρίσκεται στα πρόθυρα της εξαφάνισης… ή τουλάχιστον να γίνει είδος υπό εξαφάνιση. διαπιστώνουν ότι οι ιδιοκτήτες της Νέας Υόρκης τρέμουν στις μπότες τους ότι ο αριθμός των κλαμπ στριπτίζ στην πόλη θα μπορούσε να συρρικνωθεί από περίπου 20 σε λιγότερο από οκτώ εάν η πόλη αρχίσει να εφαρμόζει την απόφαση που είχε ληφθεί πέρυσι ότι τα κλαμπ δεν μπορούν να βρίσκονται σε κατοικημένες περιοχές.\nΜετά από πολλά χρόνια δικαστικών αγώνων, ένας δικαστής του Μανχάταν αποφάνθηκε τελικά πέρυσι ότι τα στριπ κλαμπ δεν θα μπορούσαν πλέον να λειτουργήσουν σύμφωνα με τον ισχύοντα κανόνα 60-40, κάτι που επέτρεψε στα jiggle να κρατήσουν τα πενιχρά ντυμένα και τόπλες κορίτσια στη σκηνή έως και 60 ετών. τοις εκατό του συλλόγου χρησιμοποιήθηκε για ψυχαγωγία «για ενήλικες», όπως ένα εστιατόριο. Ένας ιδιοκτήτης του συλλόγου, άφησε έναν αναστεναγμό και ανακοίνωσε: «Πέρυσι ήταν ο τελευταίος χαρά. Αυτό είναι το τέλος του 60-40 ».\nΣυνέχισε σχολιάζοντας ότι η πόλη δεν εφαρμόζει τον κώδικα χωροθέτησης – μέχρι τώρα. «Το σφυρί πέφτει πάνω σε αυτό. είναι μόνο εβδομάδες ή μήνες μακριά. Υπάρχουν 20, δίνουν ή παίρνουν, κλαμπ στη Νέα Υόρκη – αυτός ο νόμος θα μπορούσε να τους μειώσει σε τέσσερις έως οκτώ ».\nΤέσσερις από τους λίγους ιδιοκτήτες συλλόγων που αισθάνονται ότι μπορούν να παραμείνουν στην επιχείρησή τους, έγινε μια κατάληψη για να βρουν νέες τοποθεσίες. Πηγές ανέφεραν στη Page Six της NY Post ότι το Sapphire Gentlemen’s Club στην East 60th Street αναλαμβάνει τη μίσθωση στο ίδρυμα Times Square των FlashDancers, το οποίο τυχαίνει να είναι και το μακροβιότερο κλαμπ της πόλης.\nΗ τιμή του Sapphire θα πρέπει να ξεπεράσει για τη νέα τοποθεσία; Δοκιμάστε 170.000 $ το μήνα! Πρέπει να είναι μια κερδοφόρα επιχείρηση!


ONEAL AMX ZIPPER Knee Guard | τα πάντα για τα ποδήλατα\nΕνισχυμένες και ελαφριές επιγονατίδες με SC-1, υλικό που ρευστοποιείται απο την θερμοκρασία του σώματος και επανέρχεται σε συμπαγή κατάσταση κατά την κρούση. Το μαλακό και απορροφητικό υλικό τους δεν εμποδίζει την κίνηση του ποδιού και διευκολύνει την μεταφορά τους. Διαθέτουν φερμουάρ για να φοριούνται εύκολα και γρήγορα. Ιδανικές για χρήση All mountain\nBlack S 79,00 €\nBlack M 79,00 €\nBlack L 79,00 €\nBlack XL 79,00 €\nΠολύ ποιοτικές.Το φερμουάρ κάνει το βάλε-βγάλε υπόθεση δευτερολέπτων!!!\nΜε φερμουάρ στο πλάι για να φοριούνται εύκολα και γρήγορα. Διαθέτουν φόδρα απο lycra για άνετη αίσθηση και καλό αερισμό.\n63% Neoprene, 22% Polyamid, 7% Polyvinylchlorid, 5% Polyethylen, 3% Kevlar\nΔιαθέτουν 2 velcro straps για απόλυτη ρύθμιση


Οι επιστήμονες το δήλωσαν: Η ημερομηνία γέννησης σχετίζεται και με το πόσα χρόνια θα ζήσουμε - tromaktiko\nΟι επιστήμονες το δήλωσαν: Η ημερομηνία γέννησης σχετίζεται και με το πόσα χρόνια θα ζήσουμε\n7 Φεβρουαρίου 2021 12:18\nΠοιος δεν θα ήθελε να γνωρίζει τι του επιφυλάσσει το μέλλον;\nΟι γυναίκες που είχαν γεννηθεί το Μάιο (399 περιπτώσεις) έζησαν 3.61 + – 0.93 χρόνια περισσότερο από εκείνες που γεννήθηκαν τον Αύγουστο. Ακόμη, οι γυναίκες που είχαν γεννηθεί το Δεκέμβριο έζησαν 3.21 + – 0.94 χρόνια περισσότερο από εκείνες που γεννήθηκαν τον Αύγουστο. Το εύρημά μας είναι συνεπές αναφορικά με την θεωρία της μακροζωίας.»\nΠοιους μήνες πρέπει να «συλλάβουμε» για να κάνουμε αγόρι & ποιους κορίτσι.


Ιταλία: «Όχι εμβόλια, όχι σχολείο» - Πέρασε ο νέος νόμος\nΤετάρτη, 13 Μάρτιος 2019 08:44\nΠρόστιμα έως και 500 ευρώ - Οι ανεμβολίαστοι μαθητές κάτω των έξι ετών θα στέλνονται σπίτι τους\nΧωρίς εμβολιασμό δεν έχει σχολείο για τους μαθητές. Αυτό αποφάσισε η κυβέρνηση της Ιταλίας, μετά από μήνες δημόσιου διαλόγου. Επιπλέον, οι γονείς θα αντιμετωπίζουν πρόστιμο ως 500 ευρώ, αν στέλνουν ανεμβολίαστα τα παιδιά τους στο σχολείο, ενώ οι μαθητές κάτω των έξι ετών θα στέλνονται σπίτι τους.\nΌπως αναφέρει το BBC, ο νέος νόμος συμπίπτει με την αύξηση των ποσοστών ιλαράς, με αξιωματούχους του ιταλικού κράτους να υποστηρίζουν πως τα ποσοστά εμβολιασμού έχουν βελτιωθεί μετά την παρουσίαση του φαινομένου.\nΣύμφωνα με τον αποκαλούμενο και νόμο Lorenzin, το όνομα της πρώην υπουργού υγείας που τον εισήγαγε, τα παιδιά πρέπει να έχουν κάνει μια σειρά βασικών εμβολίων πριν πάνε σχολείο. Ανάμεσα σε αυτά είναι και τα εμβόλια της ανεμοβλογιάς, της πολιομυελίτιδας, της ιλαράς, της παρωτίτιδας και της ερυθράς.\nΤα παιδιά ηλικίας ως και έξι ετών θα αποκλείονται από τους παιδικούς σταθμούς και τα νηπιαγωγεία χωρίς πιστοποιητικό εμβολιασμού. Τα παιδιά ηλικίας έξι ως δεκαέξι ετών δεν θα αποκλείονται από το σχολείο, ωστόσο οι γονείς τους θα αντιμετωπίζουν πρόστιμα αν δεν τους έχουν κάνει τα υποχρεωτικά εμβόλια.\n«Τώρα όλοι έχουν χρόνο να προλάβουν», δήλωσε η υπουργός υγείας Τζούλια Γκρίρλο στην εφημερίδα La Repubblica.\nΣύμφωνα με πληροφορίες, η Ιταλίδα υπουργός, αντιστάθηκε στις πιέσεις του Ματέο Σαλβίνι, ο οποίος ζητούσε την περαιτέρω παράταση της συμφωνίας.\nΤα ιταλικά Μέσα αναφέρουν πως οι περιφέρειες της χώρας αντιδρούν διαφορετικά. Στην Μπολόνια οι τοπικές αρχές έστειλαν επιστολές στους γονείς των ανεμβολίαστων μαθητών, σε άλλες περιοχές δεν έχουν αναφερθεί καταγεγραμμένα περιστατικά μη εμβολιασμένων μαθητών, ενώ μερικές περιφέρειες αποφάσισαν να δώσουν περίοδο χάριτος μερικών ημερών ακόμα.


Τα 10 καλύτερα ξενοδοχεία κοντά σε: Στάση Dingpu\nTucheng: Bed and Breakfast\nTucheng: Όλα τα ξενοδοχεία\nTucheng: Προσφορές ξενοδοχείων\nΞενοδοχεία 3 αστέρων: Tucheng\nΞενοδοχεία κοντά σε: Tucheng Tonghua Park\nΞενοδοχεία κοντά σε: Cingshan Waterfall Trail\nΞενοδοχεία κοντά σε: Tucheng Tung Blossom Trail, Tung Blossom Park\nΞενοδοχεία κοντά σε: Salico Nougot Museum\nΞενοδοχεία κοντά σε: Chengtian Shrine\nΞενοδοχεία κοντά σε: Tonghua Park\nΤα καλύτερα ξενοδοχεία κοντά σε: Στάση Dingpu, Tucheng\nNo. 86, Section 4, Zhongyang Rd, Σινμπέι 236, Ταϊβάν\nΣε οποιαδήποτε απόσταση από: Dingpu\nΦίλτροΣε οποιαδήποτε απόσταση από: Dingpu\n2,7 χλμ. από Dingpu\nNo.28, Lane 2, Boai Street, Shulin District, Σινμπέι 238, Ταϊβάν\n2,8 χλμ. από Dingpu\nNo.30 Zhongzheng Road, Tucheng District, Σινμπέι 236, Ταϊβάν\n3,0 χλμ. από Dingpu\n4,2 χλμ. από Dingpu\n4,4 χλμ. από Dingpu\n5,6 χλμ. από Dingpu\nNo. 85-1, Bancheng Road, Σινμπέι 220, Ταϊβάν\n5,7 χλμ. από Dingpu\n6,3 χλμ. από Dingpu\n6,5 χλμ. από Dingpu\n6,6 χλμ. από Dingpu\n6,7 χλμ. από Dingpu\n6,8 χλμ. από Dingpu\n6,9 χλμ. από Dingpu\n7,0 χλμ. από Dingpu


Καταρρίπτεται – ΤΕΡΑΣΤΙΑ ΠΛΟΚΑΜΙΑ και ΦΤΕΡΑ στους ΟΥΡΑΝΟΥΣ των ΗΠΑ…. ΜΑΣ ΤΗΝ ΕΠΕΣΑΝ; Αλλά ποιοι;;;;\nΜας την έπεσε ο Cthulhu… τι άλλο θα δούμε να αναπαράγουν;\nΠριν εξηγήσουμε την εικόνα να απαντήσουμε στην ερώτηση από το diadrastika. Η γνώμη μας είναι πως αναπαραγάγετε ότι βρεθεί μπροστά σας.\nΗ παραπάνω εικόνα δημιουργήθηκε από το χρήστη DaShadeE και δημοσιεύτηκε στο DeviantArt. Έχει τον τίτλο Cthulhu rising και δημιουργήθηκε με το photoshop. Η αρχική φωτογραφία είναι από μια εθνική οδό κοντά στη Σόφια, Βουλγαρία.\nΠροηγούμενο άρθροΚαταρρίπτεται – ΠΙΛΟΤΟΣ ΕΛΛΗΝΙΚΟΥ F-16 ΚΑΤΕΒΗΚΕ ΣΤΗΝ… ΤΟΥΡΚΙΑ ΚΑΙ ΠΗΡΕ ΑΠΟ ΑΤΜ ΕΞΗ ΧΙΛΙΑΔΕΣ ΤΟΥΡΚΙΚΕΣ ΛΙΡΕΣ!\nΕπόμενο άρθροΚαταρρίπτεται Εθνικός συναγερμός Κουκουβάγιες στην Αθήνα. Όχι δεν είναι πουλιά.


Σεμινάριο «Ισραήλ» από το Cine Δράση Βριλησσίων - Ενυπόγραφα\nΕΝΥΠΟΓΡΑΦΑ, Σάββατο 30 Νοεμβρίου 2019 - 22:41 0 5 min read\nΣεμινάριο με τίτλο «Ισραήλ» θα πραγματοποιήσει το Cine Δράση Βριλησσίων τη Δευτέρα 2 Δεκεμβρίου 2019 στις 20:00 στον χώρο της Κίνησης Πολιτών Δράση για μια Άλλη Πόλη (Πάρνηθος 21).\nΙσραήλ: Γιουσέφ Σαχίν, Μαρουάν Χαμέντ, Άρι Φόλμαν, Σάμιουελ Μάοζ.\nΟι πρώτες κινηματογραφικές εικόνες που αποτυπώνονται στη γη του Ισραήλ αποτελούν τεκμηρίωση ιστορικών στιγμών και της νέας σιωνιστικής πραγματικότητας. Πρώτος κινηματογραφιστής μπορεί να θεωρηθεί ο Γιακόβ Μπεν-Ντοβ που ήρθε από τη Ρωσία και κατέγραψε την είσοδο του στρατηγού Άλενμπι στην Ιερουσαλήμ, τον Δεκέμβριο του 1917 καθώς και καθημερινές σκηνές στους αγροτικούς οικισμούς. Ιδρυτές, όμως, του ισραηλινού σινεμά είναι ο Νατάν Άξελροντ, ο οποίος ίδρυσε το 1927 την εταιρεία Moledet (Πατρίδα), και ο πολυτάλαντος Μπαρούκ Αγκαντάτι που ίδρυσε με τον αδελφό του την Aga Films (1929). Γυρίστηκαν 16 ταινίες μέχρι την έναρξη του Β’ Παγκοσμίου Πολέμου, καμία κατά τη διάρκειά του και μόλις μία μετά τη λήξη του και πριν την ανακήρυξη του Κράτους του Ισραήλ. Οι πρώτες ταινίες που γυρίζονται αμέσως μετά έχουν ως θέμα τον Πόλεμο της Ανεξαρτησίας και τον ηρωισμό όσων συμμετείχαν σε αυτόν. Ελάχιστες ταινίες παράγονται μέχρι τα μέσα της δεκαετίας του ’50, πριν ιδρυθούν τα στούντιο παραγωγής κινηματογραφικών ταινιών στη Χερτσελία. Το 1954 ψηφίζεται νόμος για τη στήριξη της εγχώριας παραγωγής και την επόμενη χρονιά κάνει πρεμιέρα στις κινηματογραφικές αίθουσας μια ταινία-ορόσημο, Ο «Λόφος 24 δεν Απαντά» (1955), του Βρετανού Θόρολντ Ντίκινσον. Γυρισμένη στα αγγλικά, ήταν η πρώτη ισραηλινή συμμετοχή σε διεθνές φεστιβάλ κινηματογράφου –συγκεκριμένα στις Κάννες. Μέχρι τις αρχές της δεκαετίας 1960, η θεματολογία παραμένει βασικά η ίδια, όπως στα «Στύλος Φωτιάς» του Λάρι Φρις (1959) και «Ήταν Δέκα» του Μπαρούκ Ντινέρ (1961). Καθώς η ισραηλινή κοινωνία αλλάζει οι σκηνοθέτες ασχολούνται με θέματα όπως η ένταξη των μεταναστών από τις αραβικές χώρες. Ο ηρωικός τόνος εγκαταλείπεται και οι πολιτισμικές διαφορές μεταξύ Εβραίων από την Ευρώπη και Εβραίων από τις αραβικές χώρες παρουσιάζονται κυρίως σε κωμωδίες παρεξηγήσεων. Η ταινία «Μια Τρύπα στο Φεγγάρι» (1965) του Ούρι Ζοχάρ σηματοδοτεί το κίνημα της Νέας Ευαισθησίας που εμπνέεται από τα ευρωπαϊκά ρεύματα, συγκεκριμένα από τη γαλλική νουβέλ βαγκ και τον ιταλικό νεορεαλισμό. Κατά τη διάρκεια της δεκαετίας του 1970 η κινηματογραφική θεματολογία διευρύνεται. Το εθνικό και το κοινωνικό αφήνει χώρο και για πανανθρώπινες προσωπικές ιστορίες και υπαρξιακά αδιέξοδα.\nΗ κινηματογραφική παραγωγή της δεκαετίας 1970 περιλαμβάνει δύο διεθνείς εμπορικές επιτυχίες: «Επιχείρηση Έντεμπε» (1977) του Μενάχεμ Γκολάν και «Γρανίτα από Λεμόνι» (1978) του Μπόαζ Ντέιβιντσον. Ένα παράδοξο αυτής της περιόδου είναι το γεγονός ότι, σε αντίθεση με άλλες χώρες, η εξάπλωση της τηλεόρασης δεν προκαλεί μείωση των εισιτηρίων του κινηματογράφου. Η δεκαετία του 1980 όμως θα δει σχετική κάμψη της ισραηλινής κινηματογραφικής βιομηχανίας. Οι κρατικές επιχορηγήσεις μειώνονται, συνέπεια μιας νέας πολιτικής στήριξης του κινηματογράφου που ευνοεί το ποιοτικό σενάριο, το ίδιο και ο αριθμός των εισιτηρίων. Λίγες ταινίες ξεχωρίζουν, ανάμεσά τους το «Καλοκαίρι της Αβία» (1988) του Έλι Κοέν. Τα επόμενα χρόνια η αλλαγή της κρατικής πολιτικής φέρνει σταδιακά καρπούς. Τα προσωπικά θέματα κυριαρχούν, ενώ οι αντιήρωες και το περιθώριο εμφανίζονται στο προσκήνιο. Είναι η εποχή που ανατέλλει το άστρο του σκηνοθέτη Αμός Γκιτάι, με τις ταινίες του «Kadosh» (1999), και «Κιπούρ» (2000).\nΤον 21ο αιώνα ο ισραηλινός κινηματογράφος καταξιώνεται διεθνώς. Οι πόροι αυξάνονται, το κοινό επανακάμπτει στις αίθουσες και οι διεθνείς διακρίσεις πολλαπλασιάζονται. Αυτό συμβαίνει ίσως επειδή η θεματολογία των πιο δημοφιλών ταινιών αμφισβητεί ευθέως την παραδοσιακή μεσοαστική ισραηλινή αφήγηση και αφορά όλο και περισσότερους θεατές. Η ηθοποιός καισκηνοθέτης Ράντι Ελκαμπέτζ («Ένας Καθυστερημένος Γάμος» , «Να Νυμφευθείς» , «Πένθος» , «Διαζύγιο: Η Δίκη της Βιβιάν Αμσαλέμ» ) καθιερώνεται ως σταρ στην Ευρώπη. Θίγονται θέματα όπως αυτό της ομοφυλοφιλίας στον στρατό στο «Yossi & Jagger» του Έιταν Φοξ (2002) και της καταδίωξης των εγκληματιών ναζί στο «Περπατώντας στο Νερό» (2004). Ο Ζοζέφ Σεντάρ έχει δύο ταινίες υποψήφιες για Όσκαρ Καλύτερης Ξενόγλωσσης Ταινίας: την αντιπολεμική «Μποφόρ» (2007) και το «Γράψε Λάθος» (2011) που ασχολείται με την ανταγωνιστική σχέση πατέρα-γιου. Δύο σημαντικές αντιπολεμικές ταινίες αυτής της περιόδου είναι η πολυβραβευμένη αυτοβιογραφική κινουμένων σχεδίων «Βαλς με τον Μπασίρ» (2008) του Άρι Φόλμαν και «Λίβανος» (2009) του Σάμουελ Μάοζ, μια ταινία που διαδραματίζεται σε ένα τανκ και η οποία κέρδισε τον Χρυσό Λέοντα του Φεστιβάλ Κινηματογράφου Βενετίας. Οι επιζώντες του Ολοκαυτώματος παρουσιάζονται με ευαισθησία, με τη ματιά ενός εφήβου στην ταινία «Ο Προξενητής» (2010) του Άβι Νέσερ, ενώ η μαύρη κωμωδία «Αποχαιρετιστήριο Πάρτι» (2014) των Ταλ Γκράνιτ και Σάρον Μεϊμόν καταπιάνεται με το θέμα της ευθανασίας. Το αριστοτεχνικό «Foxtrot» (2017) του Σάμουελ Μάοζ, προκάλεσε θύελλα συζητήσεων, μια απόδειξη για το πόσο ζωντανός και αυθεντικός είναι ο ισραηλινός κινηματογράφος.\nΔιδασκαλία: Παναγιώτης Δενδραμής, σκηνοθέτης και διδάκτορας του Πανεπιστημίου Κρήτης.\nΠερισσότερες πληροφορίες για συμμετοχή στις συζητήσεις: www.cinedrasi.com, www.drasivrilissia.gr.\nΔηλώσεις συμμετοχής: στο τηλέφωνο 211 1165797 και στην ηλεκτρονική διεύθυνση [email protected] .\nΣυνεδριάζει το Διοικητικό Συμβούλιο της ΚΕΔΕ στις 9/3\nΠαραολυμπιονίκες αθλητές του ΑΣΚΑ Μαρούσι βραβεύει ο Δήμος Αμαρουσίου\nΑνοιχτή προσυνεδριακή συγκέντρωση ΣΥΡΙΖΑ στη Μεταμόρφωση Αττικής


Τάκης Β. Λαμπρόπουλος: Η μεγάλη μορφή της ελληνικής δισκογραφίας (Μέρος Α') - Δρόμος της Αριστεράς\nΑρχική περίπτερο ιδεών Τάκης Β. Λαμπρόπουλος: Η μεγάλη μορφή της ελληνικής δισκογραφίας (Μέρος Α’)\nΑν χρειαζόταν τα εύσημά μας ο Τάκης Β. Λαμπρόπουλος, που άφησε την τελευταία του πνοή την Πέμπτη 28 Ιανουαρίου 2021 στο Λονδίνο, δεν θα ήξερα από πού ν’ αρχίσω. Οι σύντομες επικήδειες αναφορές που δημοσιεύτηκαν στις εφημερίδες περιορίζονται στο προφανές, το οποίο για τους ασχολούμενους με τη μουσική καθ’ οιονδήποτε τρόπο, τραγουδώντας ή γράφοντας, είναι ότι έπαιξε ένα πάρα πολύ σημαντικό, καθοριστικό ρόλο στη δημιουργία και ανάδειξη του έντεχνου λαϊκού τραγουδιού με αφετηρία την επανεκτέλεση του «Επιτάφιου» του Γιάννη Ρίτσου που μελοποίησε ο Μίκης Θεοδωράκης και συνενορχήστρωσε με τον Μανώλη Χιώτη. Γι’ αυτό το θέμα έχω μιλήσει στο ραδιόφωνο και έχω γράψει αρκετές φορές από την εποχή που βγάλαμε το περιοδικό «ντέφι» το 1982. Και μάλιστα, πάντοτε μέσα από τη θετική του πλευρά, γιατί κι αυτό ήταν μέρος μιας μεγάλης συζήτησης, δεν ήταν αυτονόητο εφ’ όσον υπήρχαν και διαφορετικές επ’ αυτού απόψεις μεταξύ των σοβαρών ανθρώπων που αγαπούν και γνωρίζουν σε βάθος το ελληνικό τραγούδι.\nΣτην ακραία της διατύπωση, αντίθετη στη δική μου, ήταν η άποψη ότι ο Τάκης Β. κατατάσσεται σ’ αυτούς που έβλαψαν το λαϊκό τραγούδι ακριβώς επειδή υπήρξε ένας μεγαλοφυής παραγωγός του λεγόμενου έντεχνου λαϊκού τραγουδιού. Ότι αυτός με την ηγεμονική ισχύ του άνοιξε το δρόμο για τη νόθευση του λαϊκού τραγουδιού με δύο συγκοινωνούντες τρόπους. Αφενός με την απόσπαση από το λαϊκό τραγούδι συστατικών του στοιχείων που χρησιμοποιήθηκαν ως πρώτη ύλη για τη δημιουργία του έντεχνου και αφετέρου με την εισαγωγή στο λαϊκό τραγούδι στοιχείων της έντεχνης μουσικής που σταδιακά το αποδυνάμωσαν και το εκτροχίασαν αλλάζοντας του ύφος και περιεχόμενο.\nΧωρίς να θεωρώ ότι οι ενστάσεις αυτές δεν πρέπει να ληφθούν υπόψη, πίσευα και πιστεύω ότι η επιτυχία του εγχειρήματος του έντεχνου λαϊκού τραγουδιού ανταποκρινόταν στις συνθήκες της εποχής και στην πορεία του ίδιου του τραγουδιού.\nΣε όλη τη μεταπολεμική περίοδο κυρίαρχα ήταν τα ρεύματα του λαϊκού τραγουδιού που άνθισε μέσα στις γειτονιές των προσφύγων από την Ανατολή και του ελαφρού που ήταν δημιούργημα των έντεχνων συνθετών με δυτικότροπα χαρακτηριστικά. Όμως, οι κοινωνικές συνθήκες είχαν ωριμάσει για ένα νέο ρεύμα που θα συνδύαζε αρμονικά τα στοιχεία από την Ανατολή και τη Δύση, αλλά, εξίσου σημαντικό, και τη λογοτεχνία με το τραγούδι, χρησιμοποιώντας υλικά που ήταν διαθέσιμα σε αφθονία. Από πρώτες ύλες υπήρχε ένα πολύ πλούσιο υλικό που είχαν συσσωρεύσει οι σπουδαίοι ποιητές μας και το οποίο περίμενε αυτούς που θα το αξιοποιούσαν, όπως είχε γίνει, για παράδειγμα, στη Γαλλία με τη μελοποιημένη ποίηση. Ήταν ένα πολύ εύφλεκτο υλικό που περίμενε την πυροδότησή του. Υπήρχαν επίσης νέοι συνθέτες που είχαν σπουδάσει στα ωδεία οι οποίοι αναζητούσαν διαύλους για να εξωτερικεύσουν το ταλέντο τους. Με δεδομένο ότι η Εθνική Σχολή Μουσικής, παρ’ όλες τις αξιόλογες προσπάθειες του Καλομοίρη, του Σκαλκώτα και άλλων μουσουργών, δεν είχε καταφέρει να δημιουργήσει ένα ισχυρό ρεύμα ελκυστικής εθνικής και ταυτόχρονα λαϊκής μουσικής, οι δυτικοτραφείς νέοι συνθέτες, με χαρακτηριστική την περίπτωση του Ξαρχάκου, έχοντας μεγάλη αγάπη για τη ρεμπέτικη και λαϊκή μουσική, αποτελούσαν ένα ανθρώπινο δυναμικό που ήταν πρόθυμο και απαραίτητο για ένα νέο ρεύμα αρκεί κάποιος να έκανε την αρχή ξετυλίγοντας το νήμα. Οι δύο «Επιτάφιοι» λειτούργησαν ως καταλύτης και αποτέλεσαν το κρίσιμο τεστ για την πορεία που θα έπαιρνε το υπό εκκόλαψη τραγούδι με αφετηρία τη συγκεκριμένη χρονική φάση.\nΑπό την πλευρά του παραγωγού, δηλαδή του ανθρώπου που είναι μέσα στο πνεύμα της εποχής, οργανώνει και σκηνοθετεί το «πρότζεκτ», ο Τάκης Β. ήταν ο κατάλληλος επαγγελματίας στην κατάλληλη στιγμή. Είχε την αυξημένη ευαισθησία, το ένστικτο και την επιχειρηματική διορατικότητα να συλλάβει τις δονήσεις της εποχής και με την παρέμβαση του να ανοίξει ένα μεγάλο κανάλι στον σύγχρονο λαϊκό πολιτισμό. Ενδείξεις είχε, αλλά όχι αποδείξεις ότι μπορούσε να ξεπηδήσει κάτι πλατύ, φρέσκο και δημοφιλές. Έψαχνε έτσι κι αλλιώς να βρει το αντιστάθμισμα του Χατζιδάκι. Ο Μάνος ηχογραφούσε σε άλλη εταιρία με παραγωγό το έτερον ήμισυ του Λαμπρόπουλου, τον Αλέκο Πατσιφά που έκλεινε περισσότερο προς το έντεχνο, ενώ ο Τάκης Β. ήταν καλύτερος αποδέκτης και διαχειριστής του λαϊκού.\nΟ Χατζιδάκις είχε δώσει μερικά δείγματα για το σμίξιμο του έντεχνου με το λαϊκό. Τραγούδια όπως το «Αγάπη πού ’γινες δίκοπο μαχαίρι» δεν είχαν περάσει απαρατήρητα. Αγαπήθηκαν, αναπαράχθηκαν και επανεκτελέστηκαν. Το μπλέξιμο του Χατζιδάκι με τον Τσιτσάνη και τον Μιχάλη Κακογιάννη ήταν ένα νέο μονοπάτι που αντικειμενικά περίμενε κάποιον που θα το κάνει δρόμο. Ήταν μια πιο προχωρημένη εναλλακτική εκδοχή του λεγόμενου αρχοντορεμπέτικου που πολύ πετυχημένα έκαναν ο Σουγιούλ και οι άλλοι έντεχνοι συνθέτες του ελαφρού τραγουδιού. Το «μίγμα» του Χατζιδάκι ήταν πιο σύγχρονο, πιο σοφιστικέ, πιο αυτόνομο και πιο εφαρμοσμένο σε ένα αστικό και αστικοποιημένο ακροατήριο. Η αύξηση των αποφοίτων πανεπιστημίων και της μεσαίας τάξης, τα θέατρα τέχνης, τα σύγχρονα ρεύματα από το εξωτερικό, όλα αυτά διεύρυναν το ακροατήριο για ένα πιο λόγιο λαϊκό τραγούδι, αλλά ο Μάνος δεν επένδυσε πάρα πολύ σ’ αυτό παρ’ όλο που το δοκίμασε με επιτυχία. Είχε άλλες προτεραιότητες. Έτσι, δεν άργησε να φανεί ο επόμενος μνηστήρας που θα έδειχνε μια μεγαλύτερη έφεση σ’ αυτό.\nΤάκης Β. Λαμπρόπουλος (Φωτό: Τάκης Πανανίδης)\nΉταν ένα ακόμα βήμα στην κατεύθυνση δημιουργίας ενός νέου ήχου στο λαϊκό τραγούδι, θα μπορούσε κανείς να πει μιας ολοκληρωμένης παραλλαγής του, που έφερνε εγγύτερα ανθρώπους που κρατούσαν αποστάσεις από το ρεμπετογενές λαϊκό και ταυτόχρονα δεν άφηνε αδιάφορο το κοινό του καθιερωμένου λαϊκού τραγουδιού που ήταν συντριπτικά πλειοψηφικό. Η «παραλλαγή» αυτή ήταν στον Χατζιδάκι μια εξαίρεση, μια παρασπονδία που τη διέπραξε για χάρη του σινεμά. Όπως έκανε και με τα πολύ ελαφρά του τραγούδια με τη Βουγιουκλάκη τα οποία για πολλά χρόνια αρνιόταν καλλιτεχνικά ως παράγωγα ανάγκης.\nΈτσι, ανεξάρτητα από το αν έφτασε στο αποτέλεσμα μόνο απ’ αυτή τη λογική συνάφεια, ο Τάκης Β. όχι μόνο έπιασε την τάση από τα κέρατα, αλλά την εκμαίευσε, την κατηύθυνε και τη στήριξε με το βαρύ πυροβολικό που είχε στην εταιρία.\nΗ ιδέα του Θεοδωράκη να στείλει από το Παρίσι τις παρτιτούρες για τα τραγούδια που αποτελούν τον «Επιτάφιο» στον Χατζιδάκι και να συμφωνήσει για τη Μούσχουρη ως ερμηνεύτρια, είχε δείξει ότι δεν είχε ζεϊμπέκικα και χασάπικα στις νότες και στις προθέσεις του. Ήταν εγκατεστημένος στο Παρίσι, επικεντρωμένος στην έντεχνη ευρωπαϊκή μουσική και δεν είχε επαφές με τους καλλιτέχνες και το χώρο του λαϊκού τραγουδιού. Και δεν προκύπτει από πουθενά ότι σκόπευε να γράψει τραγούδια πάνω στη φόρμα του κλασικού λαϊκού τραγουδιού. Αντιθέτως, ο Τάκης Β. ήταν αστός της πιάτσας, μορφωμένος, εύπορος και καλός επαγγελματίας, με ένα τεράστιο πανελλαδικό δίκτυο πληροφοριών για το τραγούδι και πολύ καλούς συνεργάτες. Γι’ αυτό γρήγορα, από το 1958 που ανέλαβε την Κολούμπια για λογαριασμό της οικογένειας των Λαμπρόπουλων, έγινε το αναμφισβήτητο «αφεντικό» στο ελληνικό τραγούδι έχοντας στο δυναμικό του όλα τα βαριά ονόματα και με την ικανότητα να τα αξιοποιεί στο έπακρο. Ήξερε πολύ καλά τι δυνατότητες είχαν οι καλλιτέχνες και μέχρι πού μπορούσαν να φτάσουν ορισμένοι απ’ αυτούς.\nΜάνος και Μίκης (Φωτό: Τάκης Πανανίδης)\nταν πήγε και βρήκε τον Θεοδωράκη με δική του πρωτοβουλία, ο οποίος, κατά ομολογία του, δεν αισθανόταν άνετα με τα μέτρα του ζεϊμπέκικου και δεν είχε ποτέ του ασχοληθεί με μπουζούκια και μπαγλαμάδες, ο Τάκης Β. του πρότεινε και του πρόσφερε για τα τραγούδια του μια ομάδα λαϊκών καλλιτεχνών από την Εθνική Ελλάδας. Χιώτης, Μπιθικώτσης, Καζαντζίδης, Μαρινέλλα κ.ά. Δεν είχε καμία σημασία αν ο Μπιθικώτσης καταλάβαινε ή αν συμφωνούσε με τα νοήματα των στίχων του Ρίτσου. Ούτε που δούλευε σε μπουζουξίδικα στις λαϊκές συνοικίες, κάπνιζε κάτι περίεργα χόρτα και τραγουδούσε αυτά που οι έντεχνοι αποκαλούσαν, όταν δεν χρησιμοποιούσαν απαξιωτικές εκφράσεις, «βαριά» λαϊκά. Να σημειωθεί ότι το γνωστότερο τραγούδι που είχε γράψει ο Μπιθικώτσης ήταν το «Τρελοκόριτσο» που λέει «Γεννήθηκες για την καταστροφή και ήρθες να γκρεμίσεις μια ζωή…»\nΑλλά το πιο μεγάλο ατού στη διαμόρφωση και ηχογράφηση του έργου δεν ήταν ο Μπιθικώτσης ο οποίος ήταν άξιος μεν ως ερμηνευτής αλλά όχι αναντικατάστατος. Η Κολούμπια είχε τότε τον «θεό», τον Καζαντζίδη που ήταν υποψήφιος σύμφωνα με τα λεγόμενα του ίδιου του Τάκη Β., αλλά διέθετε και άλλους πολύ καλούς τραγουδιστές και τραγουδίστριες. Το δυνατό «χαρτί» του Λαμπρόπουλου ήταν ο Μανώλης Χιώτης, του οποίου όχι μόνο την αξία αλλά και το καλλιτεχνικό εύρος γνώριζε πολύ καλά ο Λαμπρόπουλος.\nΟ Χιώτης των μεγάλων λαϊκών επιτυχιών είχε από καιρό εισαγάγει στο λαϊκό τραγούδι στοιχεία δυτικότροπα με πιο εμφανή και πιο αφομοιωμένο τρόπο από άλλους σημαντικούς λαϊκούς δημιουργούς που δεν ήταν αδιάφοροι στον με σύνεση εμπλουτισμό του λαϊκού τραγουδιού, αλλά δεν έκαναν τα ίδια με τον Χιώτη ρηξικέλευθα ανοίγματα και, μάλιστα, τόσο συστηματικά. Ο Χιώτης ήταν διαφορετικός σε πολλά σημαντικά ζητήματα. Έπαιζε πλέον τετράχορδο μπουζούκι, είχε διαμορφώσει το κέντρο «Πίγκαλς» πιο αστικά από τα «μπουζούκια» της εποχής, είχε σηκωθεί από το πάλκο κι έπαιζε όρθιος δίπλα στην τραγουδίστρια του, ντυνόταν πιο «βραδινά» και πολλά δημοφιλή τραγούδια του είχαν απομακρυνθεί περισσότερο από το ρεμπέτικο. Το να συνεννοηθεί με τον Θεοδωράκη στην αναζήτηση ενός νέου ύφους δεν του ήταν δύσκολο, παρ’ όλο που είχε να κάνει το αντίθετο απ’ αυτό που έκανε με τα δικά του τραγούδια. Έπρεπε να πάρει τις μελωδίες από τις παρτιτούρες που ήταν γραμμένες από τον Μίκη για τον Μάνο και να τις τοποθετήσει πάνω σε λαϊκούς ρυθμούς, να τις «μεταφέρει» όπως είπε ο Τάκης Β. Λαμπρόπουλος στον Φώτη Απέργη σε μια μοναδική πολύωρη συνέντευξη που μεταδόθηκε σε τρεις συνέχειες από το κρατικό ραδιόφωνο, το 2018. Επρόκειτο για μια επαναστατική μεταμόρφωση των συνθέσεων του Θεοδωράκη. Ο Μίκης ήταν ενθουσιασμένος. Το λαϊκό του ένστικτο είχε διεγερθεί στο μάξιμουμ σπρώχνοντας στην άκρη την συμφωνική του παιδεία. Το ίδιο κι ο Λαμπρόπουλος. Το έβλεπε και δικαιώθηκε πάραυτα. Η πρώτη εκτέλεση του «Επιτάφιου» με την ενορχήστρωση του Χατζιδάκι και τη φωνή της Μούσχουρη, ήταν αισθητικά όμορφη, αλλά εμπορικά δυσκίνητη. Οι στίχοι των τραγουδιών με το εννοιολογικό τους υπόβαθρο δεν συγκινούσαν τον ακροατή με τις μπαλάντες του Μάνου. Το νόημα των στίχων δεν έβγαινε ανάγλυφο με τις ενορχηστρώσεις και ερμηνείες του δίδυμου Χατζιδάκι-Μούσχουρη. Είναι χαρακτηριστικό ότι ούτε το κοινό του αστικού ελαφρού τραγουδιού ανταποκρίθηκε στα τραγούδια του πρώτου «Επιτάφιου» ούτε το κοινό του λαϊκού τραγουδιού ούτε καν οι αριστεροί που ο Ρίτσος και ο Θεοδωράκης ήταν σύντροφοί τους.\nΒέβαια, ούτε ο «Επιτάφιος» Β΄, ο λαϊκός, δεν έκανε τρελές πωλήσεις, αλλά πήγε οπωσδήποτε πολύ καλύτερα από τον Α΄. Το σημαντικότερο, όμως, ήταν ότι είχε συνέχεια με πολλά άλλα τραγούδια πάνω στο λαϊκό πια ύφος με ακόμα μεγαλύτερη απήχηση, γεγονός που έδειχνε ότι ο Λαμπρόπουλος παντρεύοντας τον Θεοδωράκη και τον Ρίτσο με τον Χιώτη και τον Μπιθικώτση είχε χτυπήσει «φλέβα»! Ένας φαρδύς δρόμος ανοιγόταν διάπλατα. Τα μεμονωμένα τραγούδια του Μίκη που ακολούθησαν είχαν μεγαλύτερη επιτυχία, μπήκαν στα λαϊκά στρώματα και τραγουδήθηκαν πολύ. Τραγούδια όπως τα «Βράχο-βράχο», «Καημός», «Στρώσε το στρώμα σου για δυο», «Βρέχει στη φτωχογειτονιά», «Σαββατόδραδο», «Δραπετσώνα», «Καημός», «Οι Μοιραίοι» και άλλα στο ίδιο μήκος κύματος κυκλοφόρησαν σε πολύ μεγάλες ποσότητες δίσκων 45 στροφών, αν και ήταν η «Μαργαρίτα η Μαργαρώ» που χωρίς ίχνος πολιτικού νοήματος πραγματοποίησε ίσως τις μεγαλύτερες πωλήσεις καθώς διακτινίστηκε στο ευρύτερο δυνατό φάσμα ακροατηρίου.\nΜανώλης Χιώτης (Φωτό: Τάκης Πανανίδης)\nΤα τραγούδια αυτά ήταν λαϊκά με τον χαρακτηρισμό που έδιναν από τότε στο λαϊκό τραγούδι οι δισκογραφικοί παράγοντες, οι καλλιτέχνες, οι δημοσιογράφοι και οι ακροατές. Και πολύ γρήγορα αυτός ο δρόμος έγινε μια ξεχωριστή λεωφόρος του λαϊκού τραγουδιού με την ένταξη και άλλων σπουδαίων συνθετών όπως ο Σταύρος Ξαρχάκος, αλλά και ο ίδιος ο Χατζιδάκις, ο οποίος σε επίπεδο τραγουδιών έγραφε πολλά ελαφρά για το ελληνικό σινεμά, αλλά ήταν εύστοχος και στην απόδοση μερικών τραγουδιών του από λαϊκούς ερμηνευτές, όπως ο Στέλιος Καζαντζίδης που τραγούδησε «Ο κυρ-Αντώνης», «Κουρασμένο παλικάρι», «Αθήνα» και «Το πέλαγο είναι βαθύ» ή ο Γρηγόρης Μπιθικώτσης το «Ειμ’ αητός χωρίς φτερά» που είναι τρίλεπτα διαμάντια.\nΠράγματι, λοιπόν, ο Τάκης Β. Λαμπρόπουλος είναι ο επιτελικός παραγωγός του έντεχνου λαϊκού τραγουδιού, με την επισήμανση ότι αυτό το άλμα που πραγματοποίησε με απόλυτη επιτυχία ίσως να μην γινόταν αν ο Αλέκος Πατσιφάς δεν είχε ανοίξει τον ασκό του Αιόλου με τον «Επιτάφιο» στην πρωταρχική του μορφή.\nΌμως, θα αδικούσαμε τον Λαμπρόπουλου εάν μέναμε σ’ αυτό, όπως κάνουν πολλοί καλλιτέχνες και δημοσιογράφοι θέλοντας να ορίσουν ως ανώτερο και αποκλειστικό κριτήριο της προσφοράς κάποιου στη δισκογραφία το βαθμό της συνέργειάς του στη δημιουργία και ανάπτυξη του έντεχνου λαϊκού τραγουδιού. Ενώ, λοιπόν, ο ρόλος του Τάκη Β. σ’ αυτό το είδος είναι κορυφαίος, τα στοιχεία δείχνουν ότι ενδυνάμωσε την Κολούμπια πρωτίστως ενισχύοντας με τις επιλογές του το ίδιο το λαϊκό τραγούδι όπως το βρήκε στην πιο κλασική του φόρμα. Και για να μην αναφερθώ στο σύνολο του λαϊκού ρεπερτορίου της Κολούμπια που είναι πολύ πλούσιο και διαχρονικής αξίας προκειμένου να εξηγήσω τι εννοώ, θα περιοριστώ ενδεικτικά σε δύο περιπτώσεις που έχουν σχέση με τα δύο πιο βαρύγδουπα ονόματα του λαϊκού τραγουδιού.\nΤην εποχή που κυκλοφορεί ο «Επιτάφιος», κυκλοφορεί από την Κολούμπια και μία σειρά λαϊκών και ρεμπέτικων τραγουδιών, σε δεύτερη εκτέλεση, με ερμηνευτή τον Μπιθικώτση, ανάμεσά τους και η «Φραγκοσυριανή» του Μάρκου Βαμβακάρη που γίνεται πραγματικά ανάρπαστη στην Ελλάδα και το εξωτερικό. Οι πωλήσεις αυτών των δίσκων με τραγούδια Τσιτσάνη, Μάρκου και άλλων λαϊκών δημιουργών πραγματοποιούν πολύ μεγαλύτερες πωλήσεις από τα τραγούδια του «Επιτάφιου». Αλλά και ο Καζαντζίδης εκείνη την εποχή είναι ο εμπορικότερος τραγουδιστής σε όλη την δισκογραφία. Η επιτυχία των τραγουδιών «Μαντουμπάλα», «Ζιγκουάλα», «Δυο πόρτες έχει η ζωή», «Αυτή η νύχτα μένει», «Φεύγω με πίκρα στα ξένα» και πολλά άλλα μεσουρανούν. Δεν είναι υπερβολή να πούμε ότι ο Καζαντζίδης είναι ήδη εν ζωή μύθος όταν παίρνει μέρος ως ερμηνευτής στην εκκίνηση του έντεχνου λαϊκού τραγουδιού. Η Ελλάδα τραγουδάει Καζαντζίδη και μετά, από απόσταση, όλους τους άλλους. Η Ευτυχία Παπαγιαννοπούλου είναι πιο εμπορική από τον Ρίτσο και ο Καζαντζίδης ασυγκρίτως δημοφιλέστερος από τον Μπιθικώτση. Όπως χαρακτηριστικά αφηγείται στο βιβλίο-άλμπουμ ο Τάκης Πανανίδης («Τα θρυλικά του ’60-’65», εκδ. ντέφι) που εκείνα τα χρόνια μπαινοβγαίνει στην Κολούμπια, στα γραφεία και τα στούντιο, αλλά πηγαίνει και στα κέντρα διασκέδασης και τα σπίτια των καλλιτεχνών, η εταιρία είχε πάντα σε κίνηση ένα ξεχωριστό φορτηγό για να μεταφέρει στα δισκοπωλεία μόνο τους δίσκους του Καζαντζίδη!\nΕίναι δε χαρακτηριστικό ότι δεν είναι πολλά τα έντεχνα λαϊκά τραγούδια που περνούν στα προγράμματα των δεκάδων λαϊκών μαγαζιών. Ακόμα και οι τραγουδιστές που τα ερμηνεύουν στους δίσκους, λίγα απ’ αυτά συμπεριλαμβάνουν στο ρεπερτόριό τους στα κέντρα διασκέδασης. Αντιθέτως, είναι πολλά τα έντεχνα, κυρίως του Θεοδωράκη, και σχεδόν κανένα από τα λαϊκά, που περιλαμβάνονται στα προγράμματα των χορωδιών, όπως της Τερψιχόρης Παπαστεφάνου.\nΣταδιακά, όμως, όλα τείνουν προς μια νέα ισορροπία. Τα λαϊκά παραμένουν ισχυρά και τα έντεχνα λαϊκά με την μεγάλη παραγωγικότητα του Θεοδωράκη, αλλά και την είσοδο κι άλλων παικτών στο προσκήνιο, Ξαρχάκου, Σπανού, Κηλαηδόνη, Μαρκόπουλου κ.ά., μεγαλώνουν αισθητά το μερίδιο τους. Ταυτόχρονα, δημιουργείται κι ένα είδος λαϊκού τραγουδιού το οποίο έχει στοιχεία από το κλασικό λαϊκό, αλλά και από το έντεχνο λαϊκό, σε σημείο που οι συνθέτες του έντεχνου να γράφουν «πιο λαϊκά» και του λαϊκού να γράφουν «πιο έντεχνα». Φαίνεται αυτό στον Καλδάρα, ακόμα και στον Άκη Πάνου. Σαν σύνολο, λοιπόν, το λαϊκό τραγούδι με τις μορφές που έχει στη δεκαετία του 1960 είναι το απολύτως κυρίαρχο. Και σ’ αυτό, βέβαια, συνδράμουν όλες οι εταιρίες δίσκων όσο κι αν η Κολούμπια του Λαμπρόπουλου αποτελεί τη ναυαρχίδα της δισκογραφίας.


Τα παρακάτω αποσπάσματα προέρχονται από έναν πραγματικό διάλογο. Φυσικά, επειδή δεν είναι προϊόν απομαγνητοφώνησης, η χρήση των λέξεων μπορεί να μην είναι 100% ακριβής. Ωστόσο, δεν υπάρχει καμία αλλοίωση ως προς το νόημα.\nΣυνομιλώ με ένα στέλεχος πολυεθνικής επιχείρησης, με θέση διευθυντή τμήματος και όλα δείχνουν ότι προαλείφεται για τη θέση του Διευθύνοντος Συμβούλου. Με το συγκεκριμένο άτομο συναντιόμαστε κάθε δύο εβδομάδες και συζητάμε θέματα που το απασχολούν, χωρίς να έχω το ρόλο του coach ή του mentor, κάτι το οποίο είχαμε συμφωνήσει από την αρχή για να αισθάνεται ο ίδιος καλά και εγώ καλύτερα. Στην συγκεκριμένη συνάντηση έγινε μια εξαίρεση. Δεν ήταν αυτός που έθεσε το θέμα της συζήτησης, ήμουν εγώ και μάλιστα χωρίς να τον έχω προετοιμάσει. Και κάπως έτσι, ξεκίνησα:\n- «Πιστεύω ότι είναι κατάλληλη η στιγμή να μιλήσουμε για ένα θέμα που εγώ τουλάχιστον θα ήθελα να είχα θίξει πριν από πολλές συναντήσεις μας. Ας ξεφύγουμε για λίγο από την αμιγώς επαγγελματική διάσταση, για να σε ρωτήσω ποια εσύ θεωρείς ότι είναι τα επιτεύγματα σου σε προσωπικό επίπεδο».\n- «Αυτή είναι μια ερώτηση που κάνουν σε συνεντεύξεις υποψηφίων. Δεν είμαι λίγο μεγάλος για κάτι τέτοιο; Εντάξει, το προσωπικό μου επίτευγμα είναι ότι κατάφερα να εξελιχθώ επαγγελματικά, αρχίζοντας από πολύ χαμηλά και φτάνοντας σήμερα εδώ που είμαι. Κατάφερα να κάνω πολλές αλλαγές στο τμήμα μου που είχαν θετικό αντίκτυπο στην εταιρία, με τους συναδέλφους από άλλα τμήματα συνεργαστήκαμε για να βελτιώσουμε λειτουργίες και εσωτερικές διαδικασίες και τελικά νομίζω ότι όλοι έχουν εκτιμήσει τη συνεισφορά μου στην εταιρία...»\n- «Οπότε, αν καταλαβαίνω σωστά, το σημαντικότερο προσωπικό σου επίτευγμα είναι ότι, μέχρι στιγμής, έχεις πετύχει επαγγελματικά, έχοντας κερδίσει την αναγνώριση των άλλων. Σωστά;»\n- «Ακριβώς και να προσθέσω ότι στην τελευταία πενταετία, καταφέραμε να αυξήσουμε τους τζίρους μας, επεκταθήκαμε σε νέες αγορές, λανσάραμε νέες καινοτόμες υπηρεσίες και δημιουργήσουμε ένα δίκτυο νέων συνεργατών για να διεισδύσουμε σε κάποιες χώρες που είχαμε θέσει ως προτεραιότητα στην ευρύτερη περιοχή μας...».\n- «Έχεις κάθε λόγο να αισθάνεσαι υπερήφανος για όλα αυτά που έχεις καταφέρει στη δουλειά σου. Όμως, η αρχική μου ερώτηση είχε να κάνει με τα επιτεύγματα σου σε προσωπικό επίπεδο.»\n- «Όλα αυτά δεν είναι προσωπικά επιτεύγματα; Μόνος μου δεν τα κατάφερα; Οι προσπάθειες μου, όλες οι ώρες που έχω ρίξει -και είναι πολλές- απέδωσαν... (συνεχίζει την επιχειρηματολογία του στο ίδιο κλίμα και ο διάλογος συνεχίστηκε)».\nΈχω βρεθεί αντιμέτωπος με αυτό τα φαινόμενο πολλές φορές. Να ζητάς από ανθρώπους να σου πουν εκείνα για τα οποία καμαρώνουν σε προσωπικό επίπεδο και να σου αναφέρουν ΜΟΝΟ επαγγελματικές επιτυχίες και να τις αναφέρουν πρώτες και καλύτερες. Και όταν τους ρωτάς «Τι άλλο;» αυτοί να συνεχίζουν στον ίδιο και απαράλλαχτο ρυθμό.\nΝα συμφωνήσω ότι τα επαγγελματικά επιτεύγματα εμπεριέχουν, εν μέρει, το προσωπικό στοιχείο. Αναμφισβήτητα, όλα αυτά που ο αγαπητός μου φίλος ανέφερε είναι επαγγελματικές επιτυχίες και ορθώς οι αναφορές του ήταν στο πρώτο πληθυντικό πρόσωπο (αν και κατά βάθος πιστεύει ότι αν δεν ήταν αυτός...). Στη συζήτηση μας που συνεχίστηκε και παρά τις έμμεσες διαφορετικές προσεγγίσεις μου για να τον καθοδηγήσω σε αμιγώς προσωπικά και όχι επαγγελματικά επιτεύγματα, δεν υπήρξε αποτέλεσμα. Συνέχισε ακάθεκτος να με σφυροκοπά με αυξήσεις μεριδίων αγοράς, EBITDA, κλαδικές βραβεύσεις, συμμετοχή σε επαγγελματικές ενώσεις, κλπ.\nΔεν είναι ο μόνος, είμαστε πολλοί στην ίδια κατηγορία. Ετεροπροσδιοριζόμαστε και έχουμε ανάγει την απόδοση μας στην εργασία ως το μοναδικό στοιχείο που μας επιτρέπει να νιώθουμε ολοκλήρωση, αυτοεκπλήρωση, παραβλέποντας άλλες διαστάσεις της προσωπικής μας ζωής που ίσως επειδή δεν ποσοτικοποιούνται εύκολα, δεν θέλουμε να τις ακουμπήσουμε... δεν τις εκτιμάμε και δεν πιστεύουμε ότι είναι τόσο σημαντικές.\nΕ, αυτό αξίζει να το προσέξουμε!


PROGNOSTIKA STOIXIMATOS - BET TIPS -NEWS: Πιέζει για Παπασταθόπουλο η Μίλαν\nΠιέζει για Παπασταθόπουλο η Μίλαν\nΟι πολύ καλές εμφανίσεις του Σωκράτη Παπασταθόπουλου με τη φανέλα της Τζένοα δεν έχουν αφήσει ασυγκίνητους κορυφαίους ευρωπαϊκούς συλλόγους που θέλουν να εντάξουν στο δυναμικό τους τον έλληνα διεθνή. Σύμφωνα με δημοσιεύματα από την Ιταλία, η Μίλαν κυνηγά την περίπτωσή του, αλλά θέλει να βάλει στη συμφωνία και τον Μάρεκ Γιακουλόφσκι, ο οποίος δεν εμφανίζεται διατεθειμένος να... βοηθήσει.\nΟι ροσομπλού φέρονται να ζητούν 10 εκατομμύρια ευρώ για τον παίκτη, αλλά η Μίλαν δεν θέλει να ξεπεράσει τα 6,5.\nΓια τον λόγο αυτό, εξετάζει το ενδεχόμενο να συμπεριλάβει στην προσφορά της και τον Γιανκουλόφσκι, όμως ο ίδιος ο παίκτης δεν θέλει να φύγει από το Μιλάνο.\nΟπως αναφέρουν οι ιταλοί, η συμφωνία για τον Παπασταθόπουλο έμοιαζε κλεισμένη, αλλά... κόλλησε στην άρνηση του 33χρονου τσέχου. Παρόλα αυτά, οι ροσονέρι αναμένεται να πιέσουν τον Γιανκουλόφσκι να πει τελικά το "ναι", προκειμένου ο έλληνας διεθνής να φορέσει τη φανέλα της ομάδας του Σίλβιο Μπερλουσκόνι.\nΥπενθυμίζουμε ότι ενδιαφέρον για τον Παπασταθόπουλο φέρεται να έχει εκφράσει και η Ιντερ, καθώς και οι Λάτσιο, Παλέρμο.


«Φρέσκο αίμα» νεόπτωχων Ελλήνων στις ουρές των συσσιτίων | workersnet\nΑρχική > ειδήσεις\t> «Φρέσκο αίμα» νεόπτωχων Ελλήνων στις ουρές των συσσιτίων\n«Φρέσκο αίμα» νεόπτωχων Ελλήνων στις ουρές των συσσιτίων\n7 Δεκεμβρίου 2010 Σχολιάστε Go to comments\nΧαμηλοσυνταξιούχοι, άνεργοι, μόνοι, χωρίς στήριγμα από παιδιά και οικογένεια, θύματα της σκληρής μετάβασης από τη σήψη αυτού του τόπου στην αναγγένησή του.\nΣυνωστισμό στο κατώφλι των συσσιτίων, δήμων, Αρχιεπισκοπής και ανθρωπιστικών οργανώσεων, δημιουργεί ο συνδυασμός οικονομικής κρίσης και συσσώρευσης μεταναστών/ προσφύγων στις ελληνικές μεγαλουπόλεις. Οι ουρές απόρων έξω από τους ορισμένους χώρους εστίασης διογκώνονται, παράλληλα με την αλλαγή της σύνθεσης των ανθρώπων, που τις σχηματίζουν, για την ικανοποίηση της βασικής ανάγκης. Της καθημερινής τους σίτισης.\nΆνεργος και ο Ανδρέας, πρώην προϊστάμενος σε λογιστήριο εταιρίας, που απομακρύνθηκε ως υψηλόμισθος. Στον «αέρα» βρίσκεται και ο Αλέξανδρος, που είχε ξενοδοχείο και αναγκάστηκε να βάλει λουκέτο. Ο Χρυσάφης είναι συνταξιούχος των 500 ευρώ και από αυτά 300 πάνε για το νοίκι. Ο Νίκος, 58 ετών, έχει σοβαρό πρόβλημα καρδιάς, δεν παίρνει σύνταξη και δεν διαθέτει χρήματα για να βάλει βηματοδότη. Ο 66χρονος Παναγιώτης, συνταξιούχος των 470 ευρώ από τα οποία τα 400 φεύγουν στο νοίκι και η γυναίκα του η Χρυσάνθη, 57 ετών άνεργη. Παλιά καθάριζε σπίτια. Η Μαρία πάλι, συμβασιούχος του Υπουργείου Πολιτισμού, πριν επτά χρόνια. Η σύμβασή της δεν ανανεώθηκε. Καθημερινά, αυτοί οι άνθρωποι περιμένουν υπομονετικά στα συσσίτια του δήμου Αθηναίων. Στις 12 συνωστίζονται μαζί με εκατοντάδες άλλους συμπολίτες, πολλοί από τους οποίους είναι άστεγοι, χρήστες ουσιών, ή αλοολικοί, πρώην φυλακισμένοι, ή άτομα με ψυχικά προβλήματα.\nΓια τον Νικήτα Κανάκη από τους «Γιατρούς του Κόσμου» (ΓτΚ), που μιλά στο ΑΠΕ-ΜΠΕ, η Αθήνα είναι«πόλη σε μεγάλη ανθρωπιστική κρίση». Εκτιμά ότι το επόμενο διάστημα θα αυξηθεί η παρουσία οργανώσεων από το εξωτερικό, που θα έρθουν στην Ελλάδα για να βοηθήσουν τις αρχές στο δύσκολο έργο της ανακούφισης των αναγκών χιλιάδων ανθρώπων, που πλήττονται από την οικονομική κρίση ή έχουν έρθει στην Ελλάδα, θεωρώντας ότι θα βρουν τον παράδεισο και εγκλωβίστηκαν στο κατώφλι του.\nΟι Γιατροί του Κόσμου ξεκίνησαν, εδώ και έναν μήνα, πιλοτικά, ένα πρόγραμμα διανομής τροφίμων στο σπίτι για 30 ελληνικές οικογένειες στον δήμο Πετρούπολης και περιστασιακά σε 100 ελληνικές οικογένειες στο Πέραμα, καθώς εκτιμούν ότι «είναι πολλοί οι Έλληνες, που ενώ δεν έχουν τα απαραίτητα για να τραφούν, ντρέπονται να μπουν στην ουρά των συσιτίων, θεωρώντας ότι αυτό θίγει την αξιοπρέπειά τους». Κατά την εκίμηση, μάλιστα, του κ. Κανάκη, είναι πολλά τα παιδιά που υποσιτίζονται στις υποβαθμισμένες συνοικίες της Αθήνας και του Πειραιά και γι’ αυτό πρέπει να ληφθούν μέτρα από την Πολιτεία.\nΟ Λευτερης Σκιαδάς, πρόεδρος του Ιδρύματος, πρώην αντιδήμαρχος του δήμου Αθηναίων με την παράταξη Κακλαμάνη, που στις 31 Δεκεμβρίου θα παραδώσει τη «σκυτάλη», στον συνεργάτη του νέου δημάρχου, Γ. Καμίνη, λέει στο ΑΠΕ-ΜΠΕ ότι καθημερινά, στις 12, ο δήμος χορηγεί 800-1200 μερίδες φαγητό σε Έλληνες και στις 6 το απόγευμα 100-1500 σε Έλληνες και αλλοδαπούς. Από αυτές, 500 εξασφαλίζονται από το Βρεφοκομείο και οι υπόλοιπες είναι προσφορές εταιρειών.\nΠαράλληλα, στο χώρο του Ιδρύματος Αστέγων λετουργεί το Κοινωνικό Παντοπωλείο, που χορηγεί δωρεάν τρόφιμα δύο φορές την εβδομάδα σε 200 κυρίως ελληνικές οικογένειες, που επιλέγονται βάσει κοινωνικών κριτηρίων για έξι μήνες, με δυνατότητα ανανέωσης. Όλα τα τρόφιμα είναι προσφορά μεγάλης αλυσίδας super market.\nΣύμφωνα με τον κ. Σκιαδά, «η Αθήνα έχει βουλιάξει από την αθρόα είσοδο χιλιάδων αλλοδαπών και είναι άμεση ανάγκη να δημιουργηθούν δομές, όχι όμως στο κέντρο της πόλης, αλλά έξω από αυτό. Η κατάσταση επιβάλλει τη λήψη έκτακτων μέτρων και την εξεύρεση ειδικών κονδυλίων για τη δημιουργία χώρων υποδοχής παντού, για σίτιση, ένδυση και πρωτοβάθμια ιατρική περίθαλψη αυτών των ανθρώπων». Προσθέτει δε ότι αν και υπάρχει σχέδιο για την αποκέντρωση των συσσιτίων, ώστε να αποσυμφορηθεί το κέντρο, αυτό δεν έχει ξεκινήσει ακόμη να εφαρμόζεται.\nΑπό την πλευρά της, η Αρχιεπισκοπή φροντίζει συστηματικά για την κάλυψη των αναγκών σίτισης χιλιάδων ανθρώπων, όπως προκύπτει από τα συσσίτια που οργανώνει σε Αθήνα και περιφέρεια. Σε καθημερινή βάση παρέχονται 17.000 γεύματα από τις ενορίες σε 75 σημεία της πρωτεύουσας και 85.000 πανελλαδικά με στόχο να φτάσουν τα 100.000.\n«Αυξήθηκαν, ήδη, οι μερίδες φαγητού στην Αθήνα από τον περασμένο μήνα και μέσα σε 30 ημέρες είχαμε 50 – 60 επιπλέον αιτήσεις. Δουλεύουμε όλοι εθελοντικά, σαν μία γροθιά. Δεν ξεχωρίζουμε τους ανθρώπους από το χρώμα, τη θρησκεία ή το κόμμα», δηλώνει η δημοσιογράφος Μαίρη Πίνη, υπεύθυνη της Αρχιεπισκοπής για τα συσσίτια, που προσφέρονται καθημερινά, στις 15.00, στον προαύλιο χώρο του Ιδρύματος Αστέγων σε 1.400 άτομα, κυρίως αλλοδαπούς, σε συνεργασία με την Αγγλικανική Εκκλησία και την Αφρικανική Πεντηκοστιανή.\nΗ κ. Πίνη, επισημαίνει ότι προς το τέλος του μήνα στα συσσίτια αυτά έρχονται και Έλληνες συνταξιούχοι, που δεν τους φθάνει η σύνταξη. Από τους αλλοδαπούς το τελευταίο διάστημα παρατηρείται μεγάλη αύξηση σε γυναίκες και παιδιά από το Αφγανιστάν, καθώς και σε γυναίκες κυρίως από τη Βουλγαρία, που δούλευαν σαν καθαρίστριες, ή αποκλειστικές σε ηλικιωμένους και τώρα, λόγω οικονομικής κρίσης, βρέθηκαν χωρίς δουλειά. Στις ενορίες έρχονται κυρίως Έλληνες, άνθρωποι που βρίσκονται σε διαδικασία έξωσης, επειδή δεν έχουν να πληρώσουν το νοίκι τους, άτομα, που τους έχει κόψει η ΔΕΗ το ρεύμα, καρκινοπαθείς, τους οποίους οι κατά τόπους ενορίες προσπαθούν να βοηθήσουν, ποικιλοτρόπως.\nΠρόγραμμα σίτισης εξελίσσεται από τη Δευτέρα έως και την Παρασκευή, από τις 11 το πρωί έως τις 13 το μεσημέρι, σε 260 ενήλικες και 60 παιδιά, κυρίως πρόσφυγες από το Αφγανιστάν, από την«Κάριτας Αθήνας» στο κτήριο της Οργάνωσης, στην οδό Καποδιστρίου 52 της Πλατείας Βάθη.\nΑπό την ίδια οργάνωση παρέχονται, άπαξ μηνιαίως, δωρεάν τρόφιμα σε 70-80 νεοαφιχθείσες οικογένειες προσφύγων. Όπως λέει στο ΑΠΕ-ΜΠΕ ο πρόεδρος της Διοικούσας Επιτροπής της Οργάνωσης, Νίκος Βουτσίνος, πολλές καθολικές ενορίες στην Αθήνα βοηθούν μετανάστες και πρόσφυγες, καθώς και η Οργάνωση «Μητέρα Τερέζα» στην Κολοκυνθού, που διανέμει συσσίτια σε περίπου 200 άτομα, κυρίως πρόσφυγες από την Ασία και την Αφρική.\nΜία ακόμη φιλανθρωπική ογάνωση είναι η «Helping Hands», η οποία ανήκει στην ελληνική Ευαγγελική Εκκλησία και λειτουργεί με εθελοντές από το εξωτερικό, κυρίως από τις ΗΠΑ. Παρέχει, δύο φορές την εβδομάδα, συσσίτια σε 150 άτομα, αραβόφωνους, κυρίως Ιρανούς και Αφγανούς. Βοήθεια, τέλος, προσφέρουν και οι οργανώσεις της Ελληνικής Ιεραποστολικής Ένωσης, «Ο Καλός Σαμαρείτης» και η «Όασις» (αμερικανική ιεραποστολική οργάνωση, που δραστηριοποιείται στην Ελλάδα, την τελευταία πενταετία).\nΚατηγορίες:ειδήσεις Ετικέτες: EE, τρόικα, ΔΝΤ, μνημόνιο\nΑντισυνταγματικός ο περιορισμός του εφάπαξ με απόφαση του ΣτΕ Κάλεσμα του συντονισμού προς όλα τα σωματεία της Αττικής


haradiatika lefkada: Τι πραγματικά συμβαίνει στην Ουκρανία και πόσο μας αφορά;\nΤι πραγματικά συμβαίνει στην Ουκρανία και πόσο μας αφορά;\nΜπορεί κάποιος να ενημερωθεί για τις εξελίξεις στην Ουκρανία μέσα από τα ελληνικά δελτία ειδήσεων; Τι πραγματικά σημβαίνει στην Ουκρανία και πόσο μας αφορά; Μήπως ο Δημοκρατικός Ομπάμα ξαναφέρνει τον πόλεμο στην Ευρώπη όπως είχε κάνει και ο Δημοκρατικός Κλίντον με την Σερβία; Ποιός είναι ο ρόλος της Ευρωπαϊκής Ένωσης και μάλιστα την κρίσιμη περίοδο της Ελληνικής Προεδρίας της ΕΕ;\nΠαραθέτουμε κάποιες άλλες επώνυμες απόψεις για το όλο θέμα που αφορούν την ανατροπή της δημοκρατικής εκλεγμένης φιλορωσικής κυβέρνησης από ακροδεξιούς που φλερτάρουν με Αμερική και ΕΕ. Την αποδόμηση των ειδικών δυνάμεων της αστυνομίας τις τελευταίες μέρες οι οποίες όμως θρήνησαν θύματα από οπλισμένους ακροδεξιούς διαδηλωτές. Την διάσταση απόψεων μεταξύ ρωσόφοβων Ουκρανών και ρωσόφωνων Ουκρανών της οικονομικά αναπτυγμένης περιοχής της Κριμαίας που αποτελεί και την σπουδαιότερη γεωστρατηγική περιοχή της χώρας και την έξοδο των ρώσων στην Μάυρη Θάλασσα, τον Εύξηνο Πόντο, το Αιγαίο και την Μεσόγειο. Την πιθανότητα εμφυλίου ή σύραξης συμμάχων - Ρωσίας. Η σχέση μεταξύ Ουκρανίας και των πιθανών εξελίξεων σε Συρία και Ιράν.\nΠαραθέτουμε κάποια στοιχεία για σφαιρικότερη ενημέρωση:\nΑναρτήθηκε από Akis στις 2:53 π.μ.


Εμπορικό Κέντρο Malom Center Ξενοδοχεία - Kecskemet\nΕμπορικό Κέντρο Malom Center: Ξενοδοχεία σε κοντινή απόσταση\nΕμπορικό Κέντρο Malom Center: Πού να μείνετε σε κοντινή απόσταση;\n1,7 χιλιόμετρα από Εμπορικό Κέντρο Malom Center\n2,9 χιλιόμετρα από Εμπορικό Κέντρο Malom Center\n0,3 χιλιόμετρο από Εμπορικό Κέντρο Malom Center\n6 χιλιόμετρα από Εμπορικό Κέντρο Malom Center\n15,8 χιλιόμετρα από Εμπορικό Κέντρο Malom Center\n27,4 χιλιόμετρα από Εμπορικό Κέντρο Malom Center\n25,7 χιλιόμετρα από Εμπορικό Κέντρο Malom Center\n28,3 χιλιόμετρα από Εμπορικό Κέντρο Malom Center\n32,9 χιλιόμετρα από Εμπορικό Κέντρο Malom Center\n31,6 χιλιόμετρα από Εμπορικό Κέντρο Malom Center\n33 χιλιόμετρα από Εμπορικό Κέντρο Malom Center\n40,1 χιλιόμετρα από Εμπορικό Κέντρο Malom Center\nΠολιτιστικό Κέντρο του Κεσκεμέτ\nΑυτό το μέρος (Πολιτιστικό Κέντρο του Κεσκεμέτ) βρίσκεται 0,7 χλμ. από το κέντρο της πόλης (Kecskemet), γι' αυτό σας προτείνουμε να το επισκεφτείτε κατά τη διάρκεια της διαμονής σας. Αν θέλετε να απολαύσετε περισσότερες από τις πολιτισμικές επιλογές της περιοχής (Kecskemet), επισκεφτείτε τα ακόλουθα μέρη: Μουσείο Αυτοχθόνων Ούγγρων Καλλιτεχνών, Θέατρο Jozsef Katona και The Leskowsky Musical Instrument Collection.\nΕμπορικό Κέντρο Malom Center: Μάθετε περισσότερα\nΕμπορικό Κέντρο Malom Center - Τοποθεσία\nKecskemet - Εδώ βρίσκεται το ακόλουθο σημείο ενδιαφέροντος: Εμπορικό Κέντρο Malom Center. Μπορείτε εύκολα να περάσετε την ημέρα σας βλέποντας τα αξιοθέατα και εξερευνώντας όλα όσα έχει να σας προσφέρει αυτή η περιοχή. Αν ψάχνετε τι μπορείτε να κάνετε στην περιοχή, γιατί δεν επισκέπτεστε τα ακόλουθα σημεία ενδιαφέροντος: Πολιτιστικό Κέντρο του Κεσκεμέτ και Δημαρχείο Kecskemet;\nΕμπορικό Κέντρο Malom Center: Μέρη διαμονής σε κοντινή απόσταση\nΔιαθέτουμε 10 ξενοδοχεία, για να επιλέξετε, σε απόσταση έως 10 χλμ. από: Εμπορικό Κέντρο Malom Center. Σας συνιστούμε τις ακόλουθες επιλογές που είναι δημοφιλείς με τους επισκέπτες μας:\nFour Points by Sheraton Kecskemet Hotel & Conference Center - απέχει 1,7 χλμ.\nGokart Hotel - απέχει 2,9 χλμ.\nBarokk Antik - απέχει 0,3 χλμ.\n• Ξενοδοχείο 4 αστέρων • Δωρεάν πρωινό • Δωρεάν στάθμευση • Δωρεάν WiFi στο δωμάτιο • Εξυπηρετικό προσωπικό\nΕμπορικό Κέντρο Malom Center - Τι μπορείτε να δείτε και να κάνετε στη γύρω περιοχή\nΕμπορικό Κέντρο Malom Center: Τι μπορείτε να κάνετε στη γύρω περιοχή\nΕμπορικό Κέντρο Malom Center: Τι μπορείτε να δείτε στη γύρω περιοχή


Γαρίδες στα δίχτυα, σκλάβοι στη θάλασσα. Η Ταϊλάνδη των ψαράδων - Το Περιοδικό\nΓαρίδες στα δίχτυα, σκλάβοι στη θάλασσα\nΣτην Ταϊλάνδη οι σύγχρονοι σκλάβοι μας προμηθεύουν θαλασσινά\nΚωστής Μαργιόλης | 29/06/2014\nΤο καλοκαίρι θέλει θαλασσινά στο τραπέζι, φρέσκα κατά προτίμηση, αλλά στην ανάγκη και μια μακαρονάδα με γαρίδες αγορασμένες από το σούπερ μάρκετ δεν είναι άσχημη. Κι επειδή η πρακτική του μποϊκοτάζ δεν μου λέει και πολλά, υπόσχομαι στον εαυτό μου την επόμενη φορά που θα κάτσω με φίλους παρά θιν’αλός για ούζα, χταποδάκι και καλαμαράκια να τους πω τουλάχιστον την ιστορία που κρύβεται πίσω από την αλυσίδα της αλίευσης, συσκευασίας και εμπορίας θαλασσινών στην Ταϊλάνδη. Μια ιστορία σύγχρονης σκλαβιάς για γερά στομάχια.\nΗ Ταϊλάνδη είναι ο μεγαλύτερος εξαγωγέας γαρίδας στον κόσμο και ο τρίτος συνολικά σε εξαγωγές ψαριών και άλλων αλιευμάτων. Οι χιλιάδες τόνοι ψαριών και θαλασσινών που αλιεύονται κάθε χρόνο στα ανοικτά του Κόλπου της Ταϊλάνδης και της Θάλασσας του Ανταμάν συσκευάζονται από τους περίπου 300.000 εργάτες που απασχολούνται στον κλάδο. Ποσοστό έως και 90% των αλιευμάτων κατευθύνονται στη συνέχεια στην Αμερική, στην Ευρώπη και στην Ανατολική Ασία ενώ τα υπόλοιπα παραμένουν στη χώρα για να θρέψουν έναν αυξανόμενο πληθυσμό που αγγίζει τα 70 εκατομμύρια.\nΌμως στο Ρανόνγκ, στο μεγαλύτερο αλιευτικό λιμάνι της χώρας, οι περισσότεροι από τους 400.000 κατοίκους δεν είναι Ταϊλανδοί, αλλά Βιρμανοί. Γεγονός καθόλου παράξενο αν υπολογίσει κανείς ότι οι μετανάστες από τη γειτονική Βιρμανία ξεπερνούν συνολικά τα δύο εκατομμύρια στη χώρα. Αντίθετα με τους ντόπιους, οι ίδιοι ζουν σε γκέτο που ζέχνουν όχι μόνο από τις μυρωδιές του λιμανιού αλλά και από την ακραία φτώχεια. Σε αυτές τις παραγκουπόλεις της Ταϊλάνδης βλέπεις την άλλη όψη του «οικονομικού θαύματος» της χώρας, που επιτεύχθηκε την τελευταία εικοσαετία χάρη στην αθρόα εισαγωγή μεταναστών και την ανεμπόδιστη από το νόμο εκμετάλλευση της πάμφθηνης εργατικής τους δύναμης. Είτε σε ανειδίκευτες θέσεις εργασίας στις βιομηχανίες, είτε στις πιο σκληρές δουλειές του πρωτογενούς τομέα.\nΜία από αυτές είναι η δουλειά των ψαράδων στα καΐκια που σαρώνουν τα δύο μεγάλα πελάγη που περιβάλλουν την Ταϊλάνδη. Το πλήρωμα αυτών των καραβιών, που ψαρεύουν κυρίως τόνο και ταυτόχρονα όλα τα άχρηστα ψάρια (trash fish) που πιάνονται στα δίχτυα, αποτελείται σχεδόν αποκλειστικά από μετανάστες εργάτες από τη Βιρμανία, την Καμπότζη και το Λάος.\nΔουλειά τους είναι να ξεχωρίζουν τον τόνο και τη γαρίδα από τα άλλα μικρά ή μη φαγώσιμα ψάρια τα οποία προορίζονται για την παρασκευή ιχθυάλευρων (που δίνονται ως τροφή σε ιχθυοκαλλιέργειες). Πατούν μέσα στις παχύρρευστες μάζες των αλιευμάτων, τις ανακατεύουν, τις ρίχνουν σε μεγάλες δεξαμενές, οι οποίες ραντίζονται με χημικά ώστε να μη χάσουν το χρώμα τους, στη συνέχεια τις περνούν με διάφορα καρυκεύματα και στο τέλος τις καταψύχουν. Όμως η δουλειά δεν σταματάει πάνω στα βρώμικα καταστρώματα. Συνεχίζεται στα ακόμα πιο βρώμικα εργαστήρια τυποποίησης και συσκευασίας. Εκεί τα θαλασσινά πρέπει να καθαριστούν με τα χέρια, να κοπούν προσεκτικά σε κομμάτια -αν πρόκειται για καλαμάρια- ή να τους αφαιρεθεί το περίβλημα -αν πρόκειται για γαρίδες- και να τοποθετηθούν ένα-ένα στις ειδικές συσκευασίες που θα βρει μετά από μέρες ο ευρωπαίος καταναλωτής στο ράφι τού σούπερ μάρκετ.\nΗ δουλειά αυτών που αποτελούν τον τελευταίο κρίκο της αλυσίδας του εμπορίου θαλασσινών ξεκινάει συνήθως στις 5:30 το πρωί, την ώρα που περνάει το φορτηγό που μεταφέρει τους εργάτες στο λιμάνι. Επισήμως ο εργάσιμος χρόνος μετράει από τις 7 και τελειώνει στις 5 το απόγευμα με ένα μικρό διάλειμμα για γεύμα ενδιάμεσα. Το μεροκάματο ξεκινάει από τα 3,5 και μπορεί να φτάσει μέχρι τα 5,5 ευρώ. Αυτό σημαίνει ότι σε κάθε περίπτωση βρίσκεται κάτω από το ελάχιστο ημερομίσθιο των 6,7 ευρώ (300 μπατ Ταϊλάνδης) που θεσπίστηκε τον Ιανουάριο του 2013. Όμως αυτή δεν είναι ούτε η μόνη ούτε η πιο σοβαρή παρανομία που υφίστανται οι αλλοδαποί εργαζόμενοι στον κλάδο. Άδειες δεν τους δίνονται ποτέ και όταν αρρωσταίνουν απλώς χάνουν το μεροκάματο.\nΤο χειρότερο είναι ότι για να πάρουν αυτά τα χρήματα οι μετανάστες θα πρέπει να έχουν αποδεχθεί τους επαχθείς όρους εργασίας που συνεπάγεται η «πρόσληψή» τους. Καταρχάς «πρόσληψη» δεν υφίσταται. Τα αφεντικά των εταιρειών ψαρεύουν το προσωπικό τους όπως ακριβώς τα ψάρια από τη θάλασσα. Η προσφορά εργασίας από Βιρμανούς μετανάστες είναι μεγάλη καθώς οι κάτοικοι της γειτονικής χώρας εγκαταλείπουν κατά χιλιάδες τις οικογένειές τους για να γλιτώσουν από την πλήρη εξαθλίωση και το αυταρχικό καθεστώς (επισήμως έχει λήξει η δικτατορία που επιβλήθηκε το 1988 και η εξουσία έχει περάσει σε ελεγχόμενους από το στρατό πολιτικούς, όμως η διακυβέρνηση δεν έχει μεγάλη σχέση με αυτό που ορίζεται ως «δημοκρατία» στη Δύση). Έτσι περνούν τα σύνορα με κίνδυνο να φυλακιστούν στα συνοριακά κέντρα κράτησης μεταναστών ή να «προωθηθούν» ξανά στη χώρα τους από την ταϊλανδέζικη αστυνομία. Όσοι γλιτώνουν, πέφτουν κατά κανόνα σε χέρια κυκλωμάτων που τους υπόσχονται καλά αμειβόμενες δουλειές σε μεγάλα εργοστάσια και οικοδομές. Αντ’αυτού οι Ταϊλανδοί δουλέμποροι πουλάνε την πραμάτεια τους στους ιδιοκτήτες αλιευτικών, κοστολογώντας κατά μέσο όρο 300 ευρώ «το κεφάλι».\nΠρόσφατη έρευνα της βρετανικής εφημερίδας Guardian έφερε στο φως τραγικές ιστορίες δεκάδων ανθρώπων που τιμωρούνται με βασανιστήρια προκειμένου «να κάνουν καλά τη δουλειά τους» ή εκτελούνται εν πλω με μια σφαίρα ως «ποινή» για τη μη αποδοτικότητά τους. Άλλοι εργάτες που είδαν μπροστά τους να δολοφονούνται συνάδελφοί τους, δηλώνουν ότι πολύ συχνά δέχονται να εργαστούν ασταμάτητα ακόμα και 20 ώρες προκειμένου να μη χάσουν τη δουλειά τους. Σε πολλές περιπτώσεις η ποινή για ένα λάθος ή μια καθυστέρηση είναι η πλήρης στέρηση τροφής για μια ολόκληρη μέρα ή το δέσιμο χειροπόδαρα με αλυσίδες.\nΠάντως το καθεστώς της σκλαβιάς των μεταναστών που δουλεύουν για τις μεγάλες εταιρείες αλιείας στην Ταϊλάνδη δεν ήταν άγνωστο πριν τη δημοσίευση της έρευνας του Guardian. Η CP Foods -ένας από τους κολοσσούς της εμπορίας θαλασσινών στην Ταϊλάνδη που εμπορεύεται το 10% του συνολικού όγκου εξαγωγών της χώρας- παραδέχτηκε εκ των υστέρων ότι η εργασία με όρους σύγχρονης δουλείας αποτελεί μια πραγματικότητα για τον κλάδο. Διεθνείς οργανισμοί που λειτουργούν υπό την αιγίδα του ΟΗΕ όπως η Διεθνής Οργάνωση Τροφίμων και Γεωργίας (FAO) και ο Διεθνής Οργανισμός Εργασίας (ILO) έχουν στοιχεία που δείχνουν ότι η Ταϊλάνδη αποτελεί μία από τις χώρες με το μεγαλύτερο αριθμό διακίνησης και εργασίας σκλάβων (ή «θυμάτων δουλεμπορίου» όπως ονομάζονται κατ’ευφημισμό) σε ολόκληρο τον κόσμο. Έρευνα του ILO που δημοσιεύτηκε το 2013 έδειξε ότι το 17% των εργαζομένων στον κλάδο της αλιείας στην Ταϊλάνδη είχαν εξαναγκαστεί να δουλέψουν με τη χρήση ή την απειλή χρήσης βίας. Άλλωστε και η κυβέρνηση της Ταϊλάνδης γνωρίζει ότι ένας από τους πυλώνες ανάπτυξης της οικονομίας, η εξαγωγική βιομηχανία αλιευμάτων (με ετήσιο τζίρο που ξεπερνά τα 5 δισ. ευρώ), στηρίζεται κατά 90% στην εργασία μεταναστών, εκ των οποίων οι 500.000 χιλιάδες ζουν σε καθεστώς παρανομίας και πλήρους εκμετάλλευσης από τα κυκλώματα των δουλεμπόρων.\nΟι έρευνες έδειξαν ότι τέτοια προϊόντα βρίσκονται έτοιμα προς κατανάλωση στους καταψύκτες των μεγαλύτερων αλυσίδων λιανικής στις ΗΠΑ και την Ευρώπη, όπως η Walmart και η Carrefour. Οι εταιρείες έσπευσαν να δηλώσουν άγνοια, με την πρόφαση ότι οι προμηθευτές τους είναι πολλοί και πολύ μακριά για να γνωρίζουν με ποιο τρόπο ακριβώς παράγουν το εμπόρευμά τους. Με αφορμή «τις γαρίδες που ψαρεύουν σκλάβοι» άνοιξε και πάλι η συζήτηση για την αποτελεσματικότητα ή μη ενός μποϊκοτάζ σε συγκεκριμένα τρόφιμα ή εταιρείες παραγωγής. Όπως λέει όμως κι ένα εντιτόριαλ του Guardian, όταν είναι σάπιο ένα σύστημα, δεν αλλάζεις τις διατροφικές σου συνήθειες, προσπαθείς να αλλάξεις το σύστημα.\nΕπέτειος: Πλατείες τρία χρόνια μετά. Η επικαιρότητα του Κινήματος των Αγανακτισμένων\nΑντιφασιστική Νίκη: Για πάντα 23 ετών…\nΟι απόγονοι ενός αγνοούμενου μαχητή του Κόκκινου Στρατού μαθαίνουν το τραγικό του τέλος, το οποίο ήταν και η «μοίρα» εκατομμυρίων Σοβιετικών αγνοουμένων.


Στο κελί για 5 μέρες ο 17χρονος και οι δύο 20χρονοι για τη ληστεία σε τράπεζα στην Λευκωσία\nΤρία πρόσωπα τα οποία είχαν συλληφθεί για διευκόλυνση των ανακρίσεων σχετικά με διερευνώμενη υπόθεση ληστείας που διαπράχθηκε χθες (14/8) στη Λευκωσία, οδηγήθηκαν σήμερα (15/8) ενώπιον του Επαρχιακού Δικαστηρίου Λευκωσίας το οποίο εξέδωσε διατάγματα πενθήμερης κράτησης τους.\nΣημειώνεται πως, σύμφωνα με τα υπό εξέταση στοιχεία, λίγο λεπτά μετά τις 12 χθες το μεσημέρι, άγνωστος, έχοντας καλυμμένο το πρόσωπο του με κουκούλα, εισήλθε εντός του υποκαταστήματος και υπό την απειλή μαχαιριού, κατάφερε και έκλεψε χρηματικό ποσό.\nΑνακοίνωση Astrobank για την ληστεία σε υποκατάστημά της\nΣτη συνέχεια, ο άγνωστος τράπηκε σε φυγή προς άγνωστη κατεύθυνση. Στη σκηνή κλήθηκε η Αστυνομία, όπου μέλη διαφόρων υπηρεσιών, άρχισαν τις επιτόπιες εξετάσεις.\nΣτο πλαίσιο διερεύνησης της χθεσινής ένοπλης ληστείας η Αστυνομία προχώρησε βάσει δικαστικών ενταλμάτων στη σύλληψη ακόμη δύο νεαρών προσώπων. Πρόκειται για δύο 20χρονους.


Ναύπακτος: Ο Δήμος συστήνει ενεργειακή κοινότητα, ανάσα για ευάλωτα νοικοκυριά – Symboulos\nΠρακτικά, μέσω της Ενεργειακής Κοινότητας θα επιτυγχάνονται σημαντικά οφέλη σε επίπεδο εξοικονόμησης ηλεκτρικής ενέργειας και μείωσης δαπανών. Ενδεικτικά αναφέρεται ότι, με συνολικά 384 παροχές ο Δήμος Ναυπακτίας θα εξοικονομεί 7.029.488 kWh ανά έτος ηλεκτρικής ενέργειας που αντιστοιχούν σε 800.505 ευρώ ανά έτος.\nΑντίστοιχα, η ΔΕΥΑΝ με 51 παροχές θα εξοικονομεί 4.653.039 kWh ανά έτος που αντιστοιχεί σε 527.894 ευρώ ανά έτος, το Δημοτικό Λιμενικό Ταμείο με 10 παροχές θα εξοικονομεί 155.939 kWh/έτος και 21.609 ευρώ ανά έτος.\nΕνώ, κατά 352.632 ευρώ ετησίως θα μειωθεί η δαπάνη που αντιστοιχεί στην εξοικονόμηση 2.245.856 kWh ανά έτος των 650 παροχών ευάλωτων νοικοκυριών (ΤΕΒΑ).\nΜάλιστα, η προμήθεια και εγκατάσταση φωτοβολταϊκού σταθμού για τα ευάλωτα νοικοκυριά χρηματοδοτείται πλήρως (100%) από το ΕΣΠΑ.\nΚλείνοντας αξίζει να σταθούμε στο γεγονός πως στον Δήμο Ναυπάκτου, διαβιώνουν 650 νοικοκυριά που θεωρούνται ευάλωτα οικονομικά και στηρίζονται στις κοινωνικές δομές και τα επισιτιστικά προγράμματα. Αν κατά μέσο όρο το κάθε νοικοκυριό είναι 3 άτομα, τότε μιλάμε για περίπου 2000 συνανθρώπους μας, σε σύνολο 27 χιλιάδων (απογραφή 2011) που αντιμετωπίζουν θέματα επιβίωσης. Συνήθως μάλιστα τα νοικοκυριά είναι πολλά περισσότερα απλά παραμένουν στη σκιά για λόγους αξιοπρέπειας. Στην Ελλάδα, πολλοί συμπολίτες μας επιβιώνουν δύσκολα. Στην Ελλάδα αυτός ο αριθμός αυξάνει κάθε μέρα. Κάθε δράση, όπως αυτή του Δήμου Ναυπάκτου, είναι προς την σωστή κατεύθυνση.\nΠέθανε η Σπυριδούλα Ζαρουχλιώτη, εργαζόμενη στον Δήμο Πατρέων


ΕΝ ΤΟΥΤΩ ΝΙΚΑ: ΑΓΩΝΙΑ ΚΑΙ ΑΠΙΣΤΙΑ\nΒαρύν αγέρα ανασαίνουνε οι σημερινοί άνθρωποι. όλη η οικουμένη βρίσκεται σε ταραχή και ακαταστασία, ο ένας φοβερίζει τον άλλον, και τρίζει τα δόντια του μην τύχει και χάσει την ψεύτικη ευτυχία του και τη σαρκική καλοπέραση. Απελπισία και αγωνία πνίγει όλη την ανθρωπότητα, που με κάνει να θυμηθώ τα παρακάτω λόγια του Χριστού < τή οικουμένη>>. Τα έθνη, λέγει, θα βρίσκονται σε απορία τί θα απογίνουν, κι οι άνθρωποι θα ξεψυχάνε απο τον φόβο τους κι απο την ανησυχία που θάχουνε τι βάσανα και τι καταστροφή έρχονται καταπάνω στην οικουμένη. Λέγει δηλαδή ο Κύριος αυτό που βλέπουμε σήμερα. Ωστόσο, τα προμηνύματα που δείχνουνε πως ο κόσμος κατρακυλά στον γκρεμό με μια γρηγοράδα φριχτή, αντί να μας κάνουνε να μετανοήσουμε, μας κάνουνε πιο απίστους. Σε καιρό που τρέμουμε απο τον φόβο μας, βρίζουμε τον Θεό. Τον Θεό δεν τον λογαριάζουμε πιά ολότελα, γιατί κάναμε κάποιες μηχανές να πετάξουμε στα άστρα και δεν βλέπουμε πως κατάντησε η γή κοιλάδα του κλαυθμώνος. Όσο πιο σκληρά πέφτει απάνω μας το ραβδί που κρατά το αόρατο χέρι, τόσο εμείς βουλιάζουμε στην αμαρτία, κατά τα λόγια που λέγει ο Θεός με το στόμα του προφήτη <>. Όσο πληθαίνουνε τα σημεία που δείχνουν πως έρχεται η τιμωρία, τόσο μεγαλώνει το πείσμα κι η αναισθησία μας. Το μέγα πορνοστάσιο της οικουμένης καίγεται, και δεν θ' απομείνη μηδέ στάχτη, για να καθαριστή με τη φωτιά η βρώμα της ασελγείας. Κι εμίς, δεν βλέπουμε την καταδίκη μας και τα σκληρά μηνύματα δεν μας φέρνουνε στα λογικά μας, παρά θρηνούμε και δερνόμαστε που χάσαμε τα πλούτη μας. Αυτά γίνονται όπως προφητευθήκανε για τη Βαβυλώνα της αμαρτίας, <>. Ακούς τι λέγει η προφητεία; Πως οι έμποροι της γής πλουτίσανε απο τη δύναμη, του στρήνους αυτής. Στρήνος είναι η μανιασμένη λύσσα της σαρκικής αμαρτίας, που είναι η αγριώτερη κι η σιχαμερώτερη από κάθε άλλη μανία. Άκουσε και τα παρακάτω λόγια της προφητείας, για να δείς πόσο αληθινά βγήκανε όλα όσα είπε <>. Ύστερα απο τόσα φοβερά προμηνύματα, οι άνθρωποι δεν αλλάζουνε τον πονηρό δρόμο τους. Δεν τον αλλάζουν, γιατί δεν πιστεύουν στον Θεό, γιατί είναι άθεοι. Το σκοτάδι της απιστίας πλακώνει τον κόσμο και κάνει τους ανθρώπους κτήνη αναίσθητα. Η μεγαλύτερη απιστία δέρνει τους νέους (σήμερα οι νέοι αναζητούν την πίστη, τον Θεό). Στην αρχή τους τρώγει το σαράκι της αμφιβολίας, που το θρέφουνε οι αδιάκοπες καυχησιές της επιστήμης που φανερώει τυμπανοκρουσίες πως εξουσιάζει τον κόσμο και πως αυτή είναι θεός παντοδύναμος. Την αμφιβολία στις ψυχές των νέων τη δυναμώνουνε κι οι άνθρωποι της θρησκείας, κληρικοί και θεολόγοι, με τις χλιαρές διδασκαλίες τους και με τη ζωή τους, που δείχνει πως, κατά βάθος, πολύ λίγοι απ' αυτούς έχουνε μέσα στην καρδιά τους την αληθινή φωτιά της πίστης και πώς μ' όλα που λένε <>. Απο την αμφιβολία καταντάνε στην αθεία. Η επιστήμη πονήρεψε τους ανθρώπους και τους έμαθε να ζητούνε αποδείξεις για κάθε πράγμα! Έτσι και για την θρησκεία ζητούνε αποδείξεις. Πως να πιστέψουνε σ' έναν Θεό που δεν αποδείχνεται με θετικά μέσα η ύπαρξή του; Φαντάσου με τι τρόπο νοιώθουνε τον Θεό, ώστε να γυρεύουνε να τον βρούνε με τη χημεία, με τα μαθηματικά, με τη φυσική! Που να νοιώσουνε τα λόγια του Χριστού που λέγει <>, και με τα λόγια του Αποστόλου Παύλου που λέγει <>; Δεν είναι σε θέση, οι δυστυχισμένοι, να νοιώσουνε τέτοια νοήματα. Η επιστημονική γνώση είναι βαρειά και χονδροειδής κι' έκανε βαρείες και χονδρές τις διάνοιες των σημερινών ανθρώπων, συνηθίζοντάς τους σε χειροπιαστές αποδείξεις. Τους έκανε να μη μπορούνε να ξεχωρίσουνε τα πνευματικά απο τα υλικά. Γι' αυτό, θέλουνε να πιάσουνε, πρώτα, με τα χέρια τους τον Θεό, κι ύστερα να τον πιστέψουνε. Που να καταλάβουνε πως η πίστη δεν χρειάζεται για τα πράγματα που τα πιάνουμε με τα χέρια μας, που τα βλέπομε με τα μάτια μας και τ' ακούμε με τ' αυτιά μας. <>, λέγει ο Απόστολος Παύλος. Σε άλλο μέρος ο ίδιος ο Απόστολος λέγει <>. Δηλαδή με την πίστη περπατούμε, με την πίστη πορευόμαστε, κι όχι με τη γνώση, με την παρατήρηση, με την έρευνα. Η πίστη δεν έχει ανάγκη απο αποδείξεις. Η πίστη είναι η ίδια η απόδειξις της αλήθειας. Η πίστη χαρίζεται στους ταπεινούς, σε κείνους που πορεύονται σαν να μην γνωρίζουν τίποτα. Για τούτο οι σημερινοί άνθρωποι που έχουνε σε μεγάλη υπόληψη την εγκόσμια και υλική γνώση και περιφανεύονται γι' αυτή, δεν είναι σε θέση μήτε απο μακριά να υποπτευθούνε την πνευματική γνώση που δίνεται στις πλέον απλοικές και ταπεινές ψυχές. Η πίστη δεν σιμώνει στα γερά μυαλά, αλλά στις καθαρές και απλές καρδιές. Η πίστη είναι σαν τον Χριστό, που γεννήθηκε σ' ένα μαντρί κι όχι σε παλάτια. Φτωχή και ταπεινή φάτνη θέλει η πίστη να φωλιάσει και να αναπαυθή. Αυτά που είπαμε δείχνουν πως η σαρκική γνώση έκανε τον άνθρωπο ανίκανο να νοιώση ότι βρίσκεται παραπέρα απο όσο φτάνουνε οι αισθήσεις του και να αρνιέται ότι δεν είναι σε θέση να αποδείξη με τα μέσα που μεταχειρίζεται η επιστήμη. Και ενώ έχει την ιδέα πως είναι παντογνώστης και πως τα βλέπει και τ' ακούει όλα, εκείνος ο δυστυχισμένος είναι τυφλός και κουφός. Αυτό είναι το μεγάλο μυστήριο, που δεν θα το πάρουνε είδηση ποτέ οι σπουδαίοι και οι τετραπέρατοι του κόσμου τούτου, επειδή τους τυφλώνει η περηφάνεια. Για τούτο λέγει ο προφήτης για τον Θεό <>. Για την ίδια αιτία είπε ο Χριστός στους μαθητές του <>. Κι άλλη φορά, σήκωσε τα μάτια του στον ουρανό κ' είπε <>.\nΕγώ για σένα Πατέρας, εγώ αδελφός, εγώ σύζυγος, εγώ σπίτι, εγώ τροφή, εγώ ρούχο, εγώ ρίζα, εγώ θεμέλιο, ό,τι θέλεις εγώ. Να μη σου λείψει τίποτα. Θα δουλέψω εγώ. Ήρθα να σε υπηρετήσω, όχι να με υπηρετήσεις. Εγώ και φίλος και μέλος του σώματός εσύ και κεφάλι και αδελφός και αδελφή και μητέρα, όλα εγώ. Μόνο να είσαι κοντά μου. Εγώ φτωχός για σένα και αλήτης για σένα. Στο σταυρό για σένα, στον τάφο για σένα. Στον ουρανό παρακαλώ για σένα τον Πατέρα μου, στη γη έρχομαι πρεσβευτής του πατέρα μου για σένα. Εσύ είσαι τα πάντα για μένα, και αδελφός και συγκληρονόμος και φίλος μου και μέλος του σώματός μου. Τι άλλο θέλεις;\nΑναρτήθηκε από ΙΩΑΝΝΗΣ Ν.Π στις 8:29 μ.μ.


Απίστευτο: Πέρασαν σκουτεράκι στις εξέδρες της Τούμπας! - Contra.gr - Live Sports Magazine\nΤΕΛ. ΑΝΑΝΕΩΣΗ: 25 Φεβ. 2018 | 22:14\nΠιθανόν να τα είδαμε όλα το βράδυ της Κυριακής στην Τούμπα. Ενα ντέρμπι που δεν άρχισε, τραυματισμός του προπονητή του Ολυμπιακού, εκατέρωθεν αντεγκλίσεις, επεισόδια, ένταση και ένα... σκουτεράκι! Ναι, ένα σκουτεράκι (φωτογραφίες).


«Κουβαλάει» κάρτες ο Μάκος - Onsports.gr\nΦάνης Σταθόπουλος\t31 Οκτωβρίου 2011, 22:18\n«Κουβαλάει» κάρτες ο Μάκος\nΣε ένα από τα τέσσερα επόμενα παιχνίδια της ΑΕΚ θα λείψει ο Γρηγόρης Μάκος, ο οποίος στο ματς με τον Άρη συμπλήρωσε 4 κάρτες.\nΑρκετά παιχνίδια έχει χάσει ο Γρηγόρης Μάκος τη φετινή σεζόν εξαιτίας καρτών. Ο αμυντικός μέσος της ΑΕΚ αποβλήθηκε στο παιχνίδι με την Ντιναμό στην Τιφλίδα και τιμωρήθηκε με 3 αγωνιστικές.\nΚόντρα στον Ολυμπιακό ο Μάκος δέχτηκε την κόκκινη κάρτα και έχασε ακόμα ένα παιχνίδι της Super League. Στο ματς με τον Άρη ο αμυντικός μέσος της ΑΕΚ συμπλήρωσε 4 κάρτες και θα χάσει ένα από τα επόμενα 4 ματς.\nΜε δεδομένο ότι ακολουθεί το ντέρμπι με τον Παναθηναϊκό στο οποίο ο Μάκος κρίνεται απαραίτητος και το ότι στο παιχνίδι με τον Αστέρα Τρίπολης έχει δηλωθεί να εκτίσει την ποινή του ο Φαμπιάν Βάργκας, ο Μάκος θα δηλωθεί σε ένα από τα παιχνίδια με Παναιτωλικό και Κέρκυρα.


The Liminanas, Blame Canada @ Temple, 11/04/19 - RockinAthens.gr\nΚαι πάλι στο Temple θα βρεθώ, αυτήν τη φορά για να παρακολουθήσω ένα εγχώριο σχήμα που γνωρίζω, αλλά και τους The Liminanas επί σκηνής. Ο κόσμος είναι μπόλικος από νωρίς, όχι ιδιαίτερα νεαρής ηλικίας και μοιρασμένος ισάξια ως προς το φύλο.\nΑνταπόκριση: Κική Ηλιάδου / Φωτογραφίες: Γιώργος Κρίκος (περισσότερες εδώ)\nΟι Blame Canada ξεμυτίζουν στη σκηνή στις 22:00, ακολουθώντας το πρόγραμμα. Η έντονα σοβαρή στάση – ματιά του νέου τους τραγουδιστή, που στέκεται απέναντί μας, με το εξεζητημένο παίξιμο των δαχτύλων του να τη συνοδεύει, όσο ακόμα οι υπόλοιποι μουσικοί ετοιμάζονται, με αγχώνει. Από την πρώτη νότα, αλλάζει εντελώς συμπεριφορά και χτυπιέται ασταμάτητα στο δικό του ύφος, που δεν παύει να είναι περίεργο οπτικά. Τεχνικά, ενώ διαθέτει φωνητικές ικανότητες και δεν δυσκολεύεται να εντάσσει τσαχπινιές και ψιθύρους ενώ αλλάζει κλίμακες, χάνει σε εντάσεις, με αποτέλεσμα να δημιουργούνται κάποια φωνητικά κενά. Ο ήχος από την άλλη είναι μουντός και συμπυκνωμένος, ενώ στην ουσία δεν παίζουν άσχημα. Από την ηρεμία στο ξέσπασμα του “Now You Want To”, το κλίμα καλυτερεύει, το “Crazy Joe” βγαίνει από την post στην ψυχεδέλεια και το “Venus In Furs” κολλάει άψογα στο ύφος τους. Τα δύο ορχηστρικά τραγούδια που διαθέτουν (“Be” και “Disguise”), αποδεικνύουν τη δυναμική τους, παρ’ όλο που ο ήχος δεν έφτιαξε ποτέ πραγματικά. Περίμενα περισσότερα και με πείραξε που δεν τα έλαβα.\nΚατόπιν των απαραίτητων αλλαγών για το στήσιμο των μουσικών οργάνων στο χώρο της σκηνής, οι The Liminanas πολύ γρήγορα αναλαμβάνουν να διορθώσουν τον ήχο, έχοντας στην παρέα τους πέντε ακόμη έμπειρους παίκτες, εκ των οποίων οι τέσσερις εκτελούν διπλό ρόλο, αφού είτε παίζουν από δύο μουσικά όργανα, είτε έχουν αναλάβει τα χρέη της φωνής και των στίχων. Οπότε έχουμε και λέμε: Μπάσο, τρεις έξτρα κιθάρες (από τη βασική του Lionel), με τη μία να κουμπώνει σε παιδικό πολύχρωμο πουά ενισχυτή – ασορτί με την κιθάρα, αλλά και το αρμονιάκι, που σε φάσεις την πέταγε εκτός τραγουδιού, πλήκτρα (που αντικαθιστούσαν τη δεύτερη κιθάρα), ντέφι και φυσικά, τα χωρίς πιατίνια τύμπανα της Marie. Eίναι υπεραρκετά, νομίζω, ώστε να χα(ω)θούν, αν δεν διατηρήσουν το μέτρο και τον απόλυτο ρυθμό στις κινήσεις τους. Την ευθύνη στα φωνητικά έχουν η δεύτερη γυναίκα της παρέας με το ντέφι και ο τρίτος έξτρα στις κιθάρες, αυτός της κλασικής.\nΑπό το “Je M’en Vais” στο “Malamore” για το ξεκίνημα και από το “Instanbul Is Sleepy” μέχρι το “One Blood Circle”, έχουν διανύσει ήδη αρκετά μπρος – πίσω μουσικής πορείας, οπότε αυτομάτως ακυρώνεται η προώθηση ενός συγκεκριμένου τους album. Σίγουρα πάντως ψυχεδελιάζουν την pop – garage σκηνή, που τους απασχολεί και καταφέρνουν να της αποδώσουν μία ονειρική κινηματογραφική υφή, ενώ παράλληλα προδιαγράφουν χορευτική την αλληλεπίδραση, εμπλέκοντας ερωτική διάθεση και γαλλικό ταμπεραμέντο. Είναι πράγματι full συγχρονισμένοι και ιδιαίτεροι. Επόμενές μου αναφορές τα “Tigre Du Bengale” και “Dimanche”, σαν την επίτευξη ενός μελωδικού noise – garage επιπέδου. Η συνέχεια με το “The Gift” να συστήνει παλιότερα και πιο άγνωστα κομμάτια, που κρύβουν στοιχεία από την punk – garage, μέχρι την τελική εναλλαγή σε μεγαλύτερα ορχηστρικά μέρη, με την κορύφωση στο extended psych φινάλε του “Betty And Johnny”.\nΧωρίς καθυστερήσεις το “Russian Roulette” αποτελεί την έναρξη ενός απλόχερου encore, που δε διστάζει να συμπεριλάβει το “Gloria” για “τυράκι”. Οι τύποι έπαιξαν ίσως και λίγο περισσότερο από μιάμιση ώρα, γεμάτοι ένταση και παλμό, γούστο και κέφι. Μας καληνύχτισαν, μας ευχαρίστησαν, μας χειροκρότησαν παρομοίως και υποκλίθηκαν.\nTags blame canada The Liminanas


Το πιο πρωτότυπο χριστουγεννιάτικο δέντρο της Ελλάδας, στην Αρεόπολη της Λακωνικής Μάνης (photos) - Notospress.gr\nΤο πιο πρωτότυπο χριστουγεννιάτικο δέντρο της Ελλάδας, στην Αρεόπολη της Λακωνικής Μάνης (photos)\nΣτον κεντρικό δρόμο της Αρεόπολης δεσπόζει ένα στολισμένο φραγκοσυκόδεντρο\nΑΡΕΟΠΟΛΗ. Κάθε πόλη της Ελλάδας επιλέγει τον δικό της τρόπο να στολιστεί για τα Χριστούγεννα. Άλλες υπερβολικά, άλλες μίνιμαλ, άλλες προσπαθούν να δώσουν πιο παραδοσιακό τόνο, άλλες πιο μοντέρνο.\nΤο μόνο βέβαιο είναι πως το πιο πρωτότυπο χριστουγεννιάτικο δέντρο στην Ελλάδα το είδαμε στην Αρεόπολη της Λακωνικής Μάνης. Προφανώς εκεί το κλίμα δεν ευνοεί τη βλάστηση ελατόδασους. Οπότε οι κάτοικοι κατέληξαν σε μια ιδιαίτερα πρωτότυπη λύση.\nΈνα στολισμένο φραγκοσυκόδεντρο!\nΣτον κεντρικό δρόμο της Αρεόπολης δεσπόζει ένα στολισμένο φραγκοσυκόδεντρο.\nΗ ιδέα ήταν του Χρήστου Λώνη ο οποίος διατηρεί εδώ και λίγα χρόνια την επιχείρηση Γεωπλασία κέντρο κήπου, συγκεκριμένα από το 2017, όταν επέστρεψε στον τόπο που μεγάλωσε από την Αθήνα. «Πρώτη φορά το στολίσαμε το 2017» εξηγεί η κόρη του. «Από τότε αγαπήθηκε από τους ντόπιους» λέει. «Θέλαμε κάτι που να ταιριάζει με τη βλάστηση της περιοχής».\nΤα πλατιά και παχιά φύλλα της φραγκοσυκιάς, τοποθετούνται το ένα δίπλα στο άλλο, από την κορυφή ως τη βάση του «δέντρου» και στολίζονται φυσικά, με τα φραγκόσυκά τους ως πορτοκαλί και κόκκινες μπάλες.\nΜία δεσμίδα με χριστουγεννιάτικα λαμπάκια αγκαλιάζει το δέντρο προσδίδοντας τη λάμψη που χρειάζεται κατά τις βραδινές κυρίως ώρες. Όσον αφορά τα φύλλα φραγκοσυκιάς, αυτά μπορούν να βγάλουν ρίζες λίγο καιρό αφού τα τοποθετήσετε σε νερό και να φυτευτούν δίνοντας νέα δέντρα (όχι Χριστουγεννιάτικα).\nΣτην περιοχή της Αρεόπολης το φραγκόσυκο είναι ιδιαίτερα διαδεδομένο. Το φυτό ευδοκιμεί εύκολα, άρα χρησιμοποιούνταν από τα παλαιότερα χρόνια ως ζωοτροφή αλλά και ως φρούτο. Τα τελευταία χρόνια μάλιστα υπάρχουν και περιπτώσεις ανθρώπων που αποφάσισαν να ασχοληθούν με την καλλιέργεια και τη μεταποίηση του και να το συστήσουν στο ευρύτερο καταναλωτικό κοινό. Πάντως, το φραγκοσυκόδεντρο της Αρεόπολης, το οποίο ήθελε αρκετή δουλειά για να δημιουργηθεί, δεν είναι προς πώληση.\nΑρεόπολη: Η ομορφιά συναντά την ιστορία\nΕίναι ένα από τα πιο τουριστικά χωριά της ευρύτερης περιοχής και ένας καλοδιατηρημένος οικισμός με πέτρινα σοκάκια, πυργόσπιτα σε πολύ καλή κατάσταση και πετρόχτιστους ξενώνες. Κέντρο του χωριού είναι η μεγάλη πλατεία με το άγαλμα του Πετρόμπεη Μαυρομιχάλη. Γύρω από την πλατεία θα βρείτε πολλά μαγαζιά, ταβέρνες, cafe και τη Δημοτική Βιβλιοθήκη.\nEδώ συγκροτήθηκαν οι πρώτες ένοπλες ομάδες όπου και ύψωσαν πρώτοι τη σημαία της επανάστασης, στις 17 Μαρτίου 1821. Η σημαία αυτή ήταν λευκή και έφερε διάφορα εθνικά σύμβολα. Διασώθηκε και εκτίθεται σήμερα στο Εθνικό Ιστορικό Μουσείο.\nΚοντά στην Αρεόπολη βρίσκονται τα περίφημα Σπήλαια του Διρού, που φημίζονται για μια από τις ομορφότερες λιμναίες διαδρομές στον κόσμο, αλλά και για το μέγεθός τους, καθώς είναι τα μεγαλύτερα ελληνικά σπήλαια.\nTAGS: ΧΡΙΣΤΟΥΓΕΝΝΑ\tΑΡΕΟΠΟΛΗ\nΤο Πασχαλινό Καλεντάρι του Δήμου Ανατολικής Μάνης!\nΣπήλαια Διρού: Το ΥΠΕΝ θα συνδράμει στον εξωραϊσμό και την ανάπλαση των Σπηλαίων!\nΑθηνά Οικονομάκου: «Τι έρωτας είναι αυτός;» - Η φωτογραφία με την κόρη της στην Αρεόπολη\nΣτη Μάνη πεζοπορεί ο Ορειβατικός Σύλλογος Σπάρτης! (photos)


Dr_Love 2018-05-25 11:55:28 UTC #17561\nΠρωτες δηλωσεις του ταυλανδου σημερα, διαλυθηκαν και οι τελευταιοι ενδιασμοι που ειχα, ο ανθρωπος ειναι μπροστινος σιγουρα.\nΛευτερια της ομαδας μονο ο γιαννακοπουλος, περιμενω μια τελευταια κινηση\npantelis79 2018-05-25 12:19:20 UTC #17562\nΛευτερια της ομαδας μονο ο γιαννακοπουλος\nRed_Viper 2018-05-25 12:26:23 UTC #17563\nΠαιδες ο Ταυλανδος ειναι δεδομενο οτι ηταν μπροστινος. Δεν ειναι κανας μεγαλοεπιχειρηματιας. Νομιζω οτι αυτο ειναι γνωστο. Το θεμα ειναι τι υπαρχει απο πισω\nDr_Love 2018-05-25 12:27:57 UTC #17564\nΗ λεξη μπροστινος οταν λεγεται απο παναθηναικο υποδεικνυει και ποιος ειναι ο πισινος, εχει διπλη σημασια.\nsamis 2018-05-25 13:23:05 UTC #17565\nμπροστινος του ιδιου του αλαφουζου ειναι. σιγα μην αφηνε τον τρακη να παρει την παε κοψοχρονια με το athens alive χωρις να βγαλει φραγκο.\nmorgoth 2018-05-25 13:40:14 UTC #17566\nΓιατι ο Τρακης ποτε ζητησε την ΠΑΕ και δεν του την δινουνε?\nachilleas 2018-05-25 17:32:18 UTC #17567\nΠαρατηρώντας τα πράγματα απ’ έξω, δεν υπάρχει τίποτα άλλο εκτός από το Γιαννακόπουλο. Αργά ή γρήγορα εκεί θα καταλήξει το πράγμα. Το θέμα για εσάς και για την ιστορία και το μέγεθος του Παναθηναϊκού είναι να μη χρειαστεί να γραφτεί “μαύρη σελίδα”.\nΟπότε “Τράκη θεέ πάρε την ΠΑΕ”, η μόνη λύση και μαζί με μια καλή συμφωνία για το ΟΑΚΑ όλα θα πάρουν το δρόμο τους και σε 1-2 χρόνια ο βάζελος θα πρωταγωνιστεί. Είναι τόσο αυτονόητο ότι όπου ακούς για ξένο “επενδυτή”/“εξυγιαντή” κλπ, πρέπει να σε πιάνουν τα γέλια.\nmorgoth 2018-05-25 19:04:23 UTC #17568\nΚαλλιο Γ’ παρα Τρακης.\nΑν και δεν θα υπαρξει τετοιο διλημμα, ο τυπος δεν θελει την ΠΑΕ, μονο το ΟΑΚΑ θελει. Γι’αυτο τον επιασε ο πονος για τον Ερασιτεχνη μολις ξανακουστηκε η λεξη Βοτανικος ολως τυχαιως, γιατι μεσω του Ερασιτεχνη (στον οποιο ανηκει η Λεωφορος) μπορει να μπλοκαρει οποιο σχεδιο για γηπεδο θελει. Να θυμισω οτι την προηγουμενη φορα που “ενδιαφέρθηκε” για τον Ερασιτεχνη ειναι μολις ακουστηκε για το Γουδι (και μετα τον αφησε να διαλυθει αφου εδιωξε πρωτα την προηγουμενη διοικηση). Το μονο που τον ενδιαφερει ειναι το μπασκετ και το να παρει το ΟΑΚΑ. Ολα τα αλλα ειναι προφασεις.\nsamis 2018-05-25 23:02:18 UTC #17569\nΥποτίθεται ζητούσε την ΠΑΕ και δεν την έδινε ο αλαφουζ. Απλά όταν αυτός είδε ότι υπάρχει ομάδα από πίσω που θα τσιμπήσει το ΟΑΚΑ και θα κονομησει ο τρακης, χαζός είναι να μην βάλει έναν μπροστινό ώστε να βγάλει κι αυτός κάτι προτού δώσει την ΠΑΕ. Μα αργά ή γρήγορα στον τρακη θα πήγαινε. Μόνος αυτός την ήθελε και καλά. Και η αγορά ερασιτέχνη αυτό δείχνει. Παίρνω\nΑιρνω, ε θα τους βάλω να σε διώξουν. Θέλουμε το ΟΑΚΑ για μπίζνα.\nDr_Love 2018-05-26 08:42:24 UTC #17570\nΕ βεβαια γιατι η οικογενεια γιαννακοπουλου κονομαει απτο μπασκετ τοσο καιρο και θελει να το συνεχισει. Τι ακουμε ρε πουστη.\nΣιγουρα θα εχει καποια εσοδα απτο προτζεκτ αλλα το ποσοστο του θα ειναι πολυ μικρο στο ολο θεμα. Και στην τελικη ειναι ο μονος (και απτους τελευταιους) παναθηναικος 100% που-ενδιαφερεται για την ομαδα πλεον,αρεσει δεν αρεσει σε καποιους\nmorgoth 2018-05-26 12:14:23 UTC #17571\nΠουθενα δεν ειπα οτι κονομαει απο το μπασκετ, απο το κεφαλι σου το εβγαλες. Μην νομιζεις οτι μπαινει και ιδιαιτερα μεσα σαν τον θειο και τον πατερα του παντως.\nΟταν βαλει ενα σεντ στο ποδοσφαιρο εδω θα ειμαστε να του πουμε μπραβο. Μεχρι στιγμης μεγαλοπνοα σχεδια της πουτσας και δισεκατομμύρια ακουμε να χορευουν αλλα δεν βλεπουμε τιποτα.\nDr_Love 2018-06-08 22:28:44 UTC #17572\nΠασκουαλ κουραστηκαμε. Αν οι αλλοι δεν ηταν ντεφορμε και ειχαν προπονητη θα χαναμε 3-1 στην καλυτερη.\nΜακαρι το καλοκαιρι ναρθει ο ιτουδης.\npantelis79 2018-06-09 00:07:18 UTC #17573\nΜουρλος ειναι να ερθει; Να μπλεξει με Τρακη; Ασε που οι σχεσεις τους πρεπει να ειναι λιγο καλυτερες απο τις σχεσεις Τρακη-Ζελικο.\nmorgoth 2018-06-09 06:57:22 UTC #17574\nΓενικα οσο ειναι εδω ο Τρακης ξεχναμε Ζοτς-Ιτουδη-Σαρας. Αφου ειναι πουτανες που μας στηνουν και καθονται και χανουν απο τον ΟΣΦΠ. Οποτε αφου ξεγραφουμε αυτους δεν βλεπω καμια λογικη στο να φυγει ο Πασκουαλ. Ποιος να ερθει?\npantelis79 2018-06-10 08:54:07 UTC #17575\nΠέθανε ο Παύλος ε…\npao1979 2018-06-10 10:26:35 UTC #17576\nΘλίψη…Μεγαλε Παύλο, σε ευχαριστω για τις αμέτρητες ώρες που έχω περάσει στο κλειστό, για τις αμέτρητες χαρες, για την ομάδα που δημιουργησες και με την οποία μεγάλωσα και λάτρεψα. Για όλη σου την προσφορά στον Παναθηναϊκό μας και την αγαπη σου στον συλλογο.\nΟ εξαστερος είναι το καμάρι μας, η μεγαλύτερη και πιο πετυχημένη ομάδα στην ιστορία του ελληνικού αθλητισμού. Καλό σου ταξίδι…\nsamis 2018-06-11 06:39:34 UTC #17577\nελαφρυ το χωμα να ειναι. σαν ακουσμα της ειδησης ηταν λιγο σοκ, δεν ειχα ιδεα οτι ειχε φτασει 89 ο ανθρωπος.\nτετοια ταυτιση με το συλλογο σας δε νομιζω να εχει αλλος παραγοντας.\nmachine_head 2018-06-26 23:27:06 UTC #17578\nΓια το μπασκετ ακουγεται οτι εκλεισαν Νταστον και Λασμε\nDr_Love 2018-06-27 09:18:26 UTC #17579\nΔε νομιζω να προχωρησει του ντανστον.\nΛασμε εκλεισε με μισο χαρτι για ενα χρονο\nmorgoth 2018-06-27 14:42:04 UTC #17580\nΔεν καταλαβαινω την λογικη του να ξοδεψεις θεση ξενου στον 36χρονο Λασμε. Γενικα ξηλωμα για αλλη μια χρονια, φευγουν Καλαθης, Σινγκλετον, Ριβερς, Τζεημς, δεν θα φτιαξεις ποτε κορμο ετσι.


Παξοί: Απελάθηκε ο Αλβανός που σχημάτισε τον αετό της Αλβανίας κάτω από ελληνική σημαία\nΗ φωτογραφία έκανε το γύρο του διαδικτύου και ξεκίνησε έρευνα για να διαπιστωθεί η ταυτότητα του πρωταγωνιστή. Όπως διαπιστώθηκε, επρόκειτο για 17χρονο Αλβανό που σχημάτισε με τα χέρια του τον αετό της Αλβανίας, που συμβολίζει τα αλυτρωτικά όνειρα εθνικιστών της γειτονικής χώρας. Ο ανήλικος πόζαρε στο λιμάνι Γαϊου Παξών. Εκεί, κάτω από την ελληνική σημαία, σχημάτισε με τα χέρια του το σήμα της αλβανικής σημαίας και η φωτογραφία ανέβηκε στους προσωπικούς του λογαριασμούς τόσο στο facebook όσο και στο twitter Μετά από έρευνα ο 17χρονος εντοπίστηκε. Διαπιστώθηκε πως είχε περάσει παράνομα στη χώρα και σύμφωνα με αστυνομικές πηγές απελάθηκε για προσβολή εθνικού συμβόλου. Οι έρευνες για την υπόθεση συνεχίζονται για να διαπιστωθεί αν ο δράστης είχε διασυνδέσεις με εθνικιστικούς κύκλους της χώρας του.